Fazura Tak Suka Bincang Topik Status Jutawan

Pelakon jelita Fazura berkata dia tidak pernah memikirkan sama ada sudah mencapai status jutawan sebaliknya dia hanya mahu terus menyebarkan kebaikan dalam bidang perniagaan.

Memetik Harian Metro, Fazura berkata dia mengikut nasihat ibunya dan apa yang penting dia mahu memberi manfaat kepada orang ramai.

“Saya tidak pernah memikirkan semua itu. Status sebagai jutawan itu bukanlah topik yang selalu atau suka saya bincangkan. Jutawan atau tidak itu hanya orang kata menjadi persoalan kedua. Apa yang penting saya meneruskan untuk memberi manfaat kepada orang ramai.

“Bak kata emak saya, orang bukan peduli sama ada kita kaya atau tidak, jutawan atau banyak duit, yang penting adalah untuk terus memberi manfaat dan membuat kebaikan,” katanya.

Menurut Fazura lagi, dia meluahkan rasa syukur perniagaannya itu turut memberi peluang pekerjaan buat wanita di luar sana.

“Saya juga bersyukur kerana perniagaan yang diusahakan ini turut membuka peluang pekerjaan kepada kaum wanita yang sumber pendapatan suami atau keluarga terjejas akibat pandemik bagi membanteras Covid-19,” katanya.


Shuib Alami Masalah Selera Makan Yang Teruk

Kini bergelar ibu dan bapa kepada empat cahaya matanya, pelawak Shuib Sepahtu mengakui dia berdepan masalah selera makan yang teruk.

Menurut Shuib, dia tiada selera makan hingga menyebabkan berat badan turun. Ujarnya lagi, apabila berpuasa kita sepatutnya lapar, namun dia tiada selera untuk makan.

BACA: “Setiap Kali Ramadan, Saya Akan Minta Sarah Masakkan Pajeri Nanas”

“Saya berdepan masalah selera makan yang teruk. Patutnya apabila berpuasa kita lapar, tapi saya tiada selera makan.

“Saya pun tak tahu kenapa perkara ini terjadi. Sebelum ini, memang ada masalah selera makan hingga menyebabkan saya turun berat badan. Harap lepas ambil suplemen kesihatan, saya akan kembali okey,” katanya.

Berkongsikan mengenai sambutan bulan Ramadan, Shuib berkata dia tidak berdepan kesukaran untuk mengejutkan anak-anaknya bangun sahur. Ujarnya lagi, anak-anak juga turut ringan tulang membantunya melakukan kerja rumah.

“Seminggu sebelum menyambut ketibaan Ramadan anak-anak sudah mula berasa teruja untuk menunaikan ibadah puasa.

“Alhamdulillah setakat ini saya tiada masalah untuk kejutkan mereka bangun sahur. Malah, mereka juga bersemangat nak bantu saya seperti mengemas rumah, teman saya ke pasar atau bazar Ramadan,” katanya.

Ditanya mengenai persediaan hari raya, Shuib berkata ianya lebih kepada anak-anak sempena meraikan kemenangan mereka berpuasa selama 30 hari. Bagaimanapun, Shuib berkata dia merancang untuk membawa anak-anak menyambut Ramadan di kampung.

“Kalau cakap fasal raya saya memang belum ada apa-apa perancangan. Kalau ada pun semuanya untuk anak-anak… sekadar nak raikan kemenangan mereka berpuasa selama 30 hari nanti.

“Tahun ini saya ada beritahu mereka untuk cuba menahan diri berpuasa selama 30 hari memandangkan tahun lalu ada satu atau dua hari yang mereka tinggal puasa.

“Perancangan nak beli baju raya anak-anak semua belum ada lagi. Tapi saya merancang untuk bawa anak menyambut Ramadan di kampung halaman kerana suasananya lebih berbeza dan seronok,” katanya.


“Hilang Laki Tak Rasa Apa, Hilang Mak Satu Dunia Gelap”

Sempena Ramadan mulia ini, pasti ramai diluar sana menyambut dengan berbeza pada tahun lebih-lebih lagi jika kehilangan orang tersayang.

Menerusi perkongsian di Instagram, selebriti media sosial, King Coco meluahkan rasa mengenai sambutan puasa tahun ini.

Coco atau nama sebenarnya Marshaira Ismail berkata tahun ini emosinya tidak stabil kerana tidak dapat berpuasa bersama ibunya yang telah tiada.

Kata Coco lagi, dia terlalu merindukan arwah ibunya dan baginya tiada cinta lebih agung dari cinta seorang ibu.

Menurut Coco lagi, baignya hilang suami tidak memberi kesan kepadanya, namun kehilangan seorang ibu membuatkan dunianya menjadi gelap.

Dalam pada itu, Coco turut menitipkan pesanan kepada mereka di luar sana supaya menghargai ibu selagi mereka masih hidup serta tidak berkongsikan mengenai keburukan ibu di media sosial.


Satu Lagi Kertas Siasatan Gangguan Seksual Libat Ebit Lew Sedang Disiapkan

Pada 18 Februari lalu, pendakwah terkenal, Ustaz Ebit Lew dihadapkan ke mahkamah di Tenom dipercayai membabitkan 11 pertuduhan termasuk berkaitan gangguan seksual.

Terbaru, satu lagi kertas siasatan berhubung kes gangguan seksual yang dikaitkan dengan pendakwah itu kini sedang disiapkan.

Pengarah Jabatan Siasatan Jenayah (JSJ) Bukit Aman, Datuk Seri Abd Jalil Hassan, berkata pihaknya sedang melengkapkan siasatan laporan yang dibuat di Semenanjung dan siasatan dijalankan termasuklah mengesan saksi-saksi berhubung dakwaan itu.

Sebelum ini, Ebit mengaku tidak bersalah selepas didakwa di Mahkamah Litar di Pejabat Daerah Tenom terhadap 11 pertuduhan berkaitan gangguan seksual.

11 pertuduhan dibuat terhadap pendakwah itu iaitu membabitkan penghantaran gambar dan perkataan lucah dengan maksud mengaibkan kehormatan seseorang melalui aplikasi WhatsaApp.


Hafiz Hamidun Pernah Tengok Yasin Mengamuk Di Studio, Sampai Keluar Kata-Kata Kesat

Susulan penahanan penyanyi dan komposer Yasin Sulaiman atas tuduhan mengedar dadah, penyanyi Hafiz Hamidun turut meluahkan rasa simpati dengan nasib menimpa sahabatnya.

Memetik mStar Online, Hafiz berkata dia mengetahui Yasin mempunyai masalah kesihatan dan sudah lama menderita penyakit bipolar.

“Saya simpati dengan nasib yang berlaku kepada Yasin sekarang ini. Kita tidak boleh faham dengan apa yang dia lalui selama ini. Bagaimanapun saya tidaklah menyokong tindakan yang dilakukan sehingga ditahan pihak berkuasa,” katanya.

Dalam pada itu, Hafiz turut berkongsikan pengalaman dimana dia pernah melihat Yasin mengamuk ketika berada di studio rakamannya sekitar tahun 2018. Disebabkan insiden itu, setiap kali mereka bertemu Yasin akan berulang kali memohon maaf kepadanya.

“Dia datang ke studio dan terus marah-marah sehingga mengeluarkan kata-kata kesat.

“Namun selepas kejadian itu dia akan sentiasa meminta maaf apabila kami berjumpa. Saya tidak pernah menyimpan dendam kerana tahu tentang masalah kesihatannya,” katanya.

Sementara itu, Hafiz turut memohon kepada orang ramai agar tidak terlalu cepat menjatuhkan hukum apatah lagi kes itu masih lagi dalam perbicaraan.

“Biarlah mahkamah yang menentukan. Jika baik pengakhirannya saya bersyukur, namun kalau sebaliknya kita perlu ambil iktibar dari apa yang telah berlaku.

“Tidak adil untuk kita sendiri meletakkan hukuman kerana seperti yang saya kata, apa yang dilalui oleh Yasin hanya dia sahaja tahu.

“Ada juga rasa sedikit kesal apabila nama nasyid dikaitkan dengan perkara ini. Saya sentiasa mengingatkan rakan-rakan supaya muhasabah diri dan bertanya kembali adakah kita juga terlibat dengan perkara yang tidak betul,” katanya


Ali Puteh Jual Ayam Tapi Bukan Untuk Bayar Ganti Rugi RM60,000 Kakak Ipar

Menceburkan diri ke dunia perniagaan pembekalan ayam mentah bersama jenama Red Grocer, pelawak Ali Puteh menegaskan apa yang dilakukannya itu bukan untuk membayar wang yang diperintahkan oleh mahkamah terhadap bekas kakak iparnya, Siti Nor Hidayah.

Memetik Utusan Online, Ali berkata dia sedar pasti akan ada mulut-mulut negatif yang akan membuat cerita dan perkara itu perlu dijelaskan olehnya.

BACA: Ali Puteh Tak Kisah Dihentam, Netizen Tak Tahu Hal Sebenar

“Saya baru sahaja menjalin usahasama sebagai duta untuk jenama Red Grocer. Dalam masa yang sama turut menggalas tugas sebagai rakan kongsi.

“Saya tahu, akan ada yang cakap kini mula berniaga sebab nak bayar duit itu tetapi bila fikir-fikir semula, netizen memang akan sentiasa bercakap pun.

“Saya memilih untuk senyum sahaja berkata terima kasih. Saya nak fokus pada kerja dan perniagaan ini saja. Saya tak kerja untuk bayar duit itu, tidak ada kaitan. Fokus berniaga ini lebih kepada fardu kifayah,” katanya.

Dalam pada itu, Ali berkata tindakannya mengorak langkah dalam dunia perniagaan itu bukanlah penamat dalam kerjaya seninya.

“Saya ini berpegang kepada pendirian untuk terus maju ke depan dalam apa sahaja yang saya lakukan. Begitu juga bila sebut tentang industri. Berniaga bukan bermakna saya akan mematikan kerja-kerja seni saya.

“Jika masih diberi peluang untuk bermain di gelanggang seni, saya akan bermain. Saya dengan Mamak pun tak pernah membubarkan kumpulan Puteh.

“Hal ini sudah dibincangkan awal-awal. Kalau membabitkan kerja-kerja untuk Kumpulan Puteh, kami akan bergerak sama. Kalau untuk kerjaya solo, masing-masing akan menghormati jalan masing-masing,” katanya.

Pada 18 Februari 2022, balu kepada Allahyarham Abam Bocey iaitu Nor Hidayah Mohd Ali menang kes saman fitnah dan Ali Puteh diperintah membayar ganti rugi RM60,000 kepada bekas kakak iparnya.


Pernah Dua Kali Keguguran, Ayu Raudhah Gembira Dikelilingi Anak Ramai

Mengakui rindu untuk kembali muncul di kaca televisyen, bagaimanapun pelakon Ayu Raudhah berkata anak-anak dan suaminya adalah pelengkap hidup yang membahagiakan hidupnya.

Kata ibu kepada lima cahaya mata itu lagi, dia kini meletakkan keutamaan kepada keluarga apatah lagi anak-anaknya kini sedang membesar.

“Jujurnya tak rancang nak ada anak berapa. Cuma sebelum ini hasrat mahu tujuh cahaya mata. Cuma sebelum ini tak ada rezeki, saya alami keguguran dua kali. Kalau ikutkan suami, nombor kegemarannya ialah lapan,” katanya.

Ditanya mengenai persepsi sesetengah puhak terhadap pasangan yang mempunyai anak ramai, Ayu berkata dia terbuka mengenai rezeki zuriat.

“Ia bergantung pada pandangan masing-masing, kita cuba letak diri kita di mana. Macam saya, saya gembira dengan kehidupan dikelilingi anak yang ramai.

“Malah baik saya dan suami, kami pun dibesarkan di dalam keluarga yang besar. Bagi saya okay dan kami pun sudah biasa dengan situasi itu,” katanya.

Sementara itu, Zaquan Adha berkata dia mempunyai adik-beradik yang ramai dan sememangnya mahu mempunyai ramai anak.

“Saya ada adik beradik tujuh orang, ada abang ada kakak. Kalau boleh bagi saya, biarlah anak-anak kami rapat di antara satu sama lain, macam keluarga saya yang rapat dengan family isteri.

“Bila anak-anak sudah besar, balik kampung saya nak meriah. Jadi memang prefer ada anak ramai,” katanya.

Ayu dan Zaquan mendirikan rumah tangga pada 21 Januari 2011 dan dikurniakan lima orang cahaya mata, Muhammad Aisy Qaiser, 9, Muhammad Aisy Aryann, 8, Laura Zuleykha, 5, Muhammad Aisy Khaliq, 3 dan Muhammad Aisy Al Jibreel, 1.


Sabri Yunus Tak Kejar Gelaran Datuk, Takut Jadi Orang Lain

Pengarah dan pelakon berkaliber, Sabri Yunus tidak pernah terfikir langsung ataupun mengharapkan dirinya mendapat gelaran Datuk serta mengakui susah untuk menggalas gelaran tersebut.

Memetik Harian Metro, pelakon berusia 61 tahun itu berkata dia bersyukur dengan dua anugerah pingat diterima sebelum ini iaitu dari Istana Pahang pada 2004 dan Istana Kelantan (2014).

“Apa nama pingatnya, biarlah saya saja yang tahu tapi alhamdulillah, syukur. Dah ada dua pingat itu, bagi saya amat bermakna untuk dijadikan kenangan. Manakala gelaran Datuk, memang saya tak fikir pun.

“Saya juga tidak pernah ditawarkan lagi gelaran itu (Datuk) daripadamana-mana negeri setakat ini. Pada saya, rasa susah juga nak menggalas gelaran itu nanti. Jadi, cukuplah dengan dua pingat yang diterima dari istana itu,” katanya.

Dalam pada itu, Sabri berkata dia mengakui bimbang jika dirinya menjadi ‘orang lain’ jika mendapat gelaran berkenaan. Ujarnya lagi, gelaran tidak menjadi keutamaannya.

“Tapi, kalau nak beri saya kemudahan-kemudahan bekerja dan berkarya, saya memang naklah. Jika ada kerajaan nak beri tanah atau tempat untuk mudahkan saya bekerja itu lebih utama daripada gelaran.

“Kalau gelaran Datuk itu, hanya untuk saya seorang. Tapi, jika dapat kemudahan tempat bekerja, lokasi dan dana, ia boleh saya kongsi dengan ramai orang untuk berkarya. Gelaran bukan keutamaan pada saya,” katanya.


“Setiap Kali Ramadan, Saya Akan Minta Sarah Masakkan Pajeri Nanas”

Tahun ini sememangnya cukup berbeza buat pelawak Shuib Sepahtu apatah lagi menyambut Ramadan tanpa isteri tercinta, Allahyarhamah Siti Sarah Raissuddin.

Mengakui berasa sedih, Shuib berkongsikan kenangan mereka ketika Ramadan dimana dia dan arwah Sarah suka pergi ke bazar bersama-sama untuk pilih dan membeli kuih-muih.

BACA: Shuib Gembira Dapat Tunai Hajat Arwah Sarah Bina Rumah Buat Mangsa Kebakaran

“Tahun ini, kali pertama Ramadan tanpa dia (Sarah), memang sedih, gementar pun ya. Fikirkan perasaan anak-anak termasuk diri sendiri juga.

“Kami suka pergi bazar Ramadan sama-sama. Pilih kuih, cari pajeri nanas. Dan kalau nak cakap apa yang tak boleh lupa ketika Ramadan, saya memang akan minta Sarah masakkan pajeri nanas.

“Dia pun tahu saya memang suka pajeri nanas. Jadi, dia memang takkan tak buat dan dia mesti buat (masakkan). Itu yang dirindui, pajeri nanas

“Sarah. Selain itu, ada lagi satu masakan kegemaran Sarah iaitu dia suka masak kerutup ayam atau kerutup daging. Ya Allah, sedapnya,” katanya.

Bercerita mengenai keperibadian arwah isterinya, Shuib berkata aktiviti Sarah ketika Ramadan, dia kerja macam biasa dan di sebelah petang pasti akan banyak masa di rumah untuk masak dan menyiapkan juadah berbuka untuk keluarga.

“Jadi, Ramadan kali ini tak ada persiapan dan saya lebih kepada perancangan untuk bersahur serta berbuka dekat mana, dengan siapa. Sambutan pun biasa-biasa saja.

“Tak adalah ‘heavy’ sebab memikirkan hari pertama puasa ini sahur macam mana, berbuka macam mana, anak-anak punya perasaan termasuk ‘daddy’ dia punya perasaan juga,” katanya.

Dalam pada itu, Shuib berkata bulan Ramadan ini adalah ruang terbaik untuk dia dan keluarga berbuat amal jariah, beribadat dan sedekah untuk arwah isterinya.

“Insya-Allah, harap tahun ini boleh menjalani puasa dengan baik dan dapat perbanyakkan lagi amal ibadat. Dapat buat banyak sedekah khususnya untuk Siti Sarah,” katanya.

Terdahulu, Siti Sarah meninggal dunia akibat Covid-19 selepas tiga hari melahirkan anak keempat mereka, Ayash Affan kini berusia tujuh bulan secara pembedahan pada 6 Ogos tahun lalu.


Baru Setahun 7 Bulan, Fazura Didik Anak Bangun Sahur

Mahu mendidik anak kesayangannya, Nur Fatima Aisya menikmati kemuliaan Ramadan, pelakon Fazura mahu ianya dimulakan sejak kecil lagi.

Menurut Fazura, dia mahu anaknya yang kini berusia setahun tujuh bulan untuk sama-sama melakukan ibadah sepanjang Ramadan termasuk menjalani amalan bersahur bersama-sama.

BACA: Fattah Amin, Fazura Tak Nak Terlalu Dedah Anak Di Media Sosial

“Insya-Allah Ramadan tahun ini saya akan fokus memperbanyakkan amal ibadah. Selain itu tahun ini juga merupakan tahun kedua saya menyambut Ramadan bersama anak (Fatima). Tahun lalu dia masih kecil, jadi ketika bersahur dia tidak bangun.

“Jadi tahun ini saya mahu Fatima bersama-sama merasai kenikmatan bulan Ramadan termasuk bangun sahur bersama,” katanya.

Menerusi temu bual bersama Melodi semalam, Fazura berkata dia juga akan mengamalkan beberapa ibadah lain yang akan diterapkan dan ditunjukkan kepada Fatimah untuk memupuk minat tentang puasa. Ujarnya lagi, sebagai ibu bapa dia dan Fattah perlu tunjukkan contoh yang baik kepada anak mereka.

“Salah satu cara mendidik anak sejak kecil adalah bermula daripada bangun sahur ketika di bulan puasa. Fatima akan ikut apa sahaja yang dilakukan oleh saya dan suami.

“Jadi kami kena tunjukkan contoh yang baik. Lagi satu, saya ingin mendidik Fatima supaya tidak terlalu mengharapkan pahala semata-mata kerana berharap keredaan Allah SWT itu adalah lebih penting,” katanya.


Boleh Melaram Sekali, Raja Ilya Teruja Bakal Timang Anak Perempuan

Bulan lalu, pelakon Raja Ilya mengumumkan dirinya kini hamil anak sulung selepas tiga tahun mendirikan rumah tangga dengan suaminya, Trent Garret.

Dalam satu entri terbaru, Ilya berkongsikan khabar gembira bahawa dia dan suami bakal menimang cahaya mata perempuan.

“Allah tahu yang terbaik untuk kami. Amin. Nasib baik bukan bayi lelaki. Kita tak ada pengalaman sangat mengendalikan bayi lelaki.

“Sebelah (keluarga) Trent pula, semua lelaki. Jadi, mereka memang mengharapkan ada bayi perempuan dalam keluarga,” tulisnya.

Menerusi perkongsian itu, Ilya turut memuat naik video memaparkan ahli keluarga Trent kelihatan teruja ketika memotong kek coklat yang disediakan dengan krim berwarna merah jambu di bahagian tengah.

Sementara itu, Ilya turut mengucapkan terima kasih atas doa pengikutnya di Instagram serta berharap bayinya berada dalam keadaan sihat.

“Ramai yang teka bayi lelaki. Saya hargai tekaan anda semua. Yang penting, bayi sihat walafiat. Terima kasih untuk semua doa dan ucapannya,” tulisnya.


Tak Sempat Memasak Untuk Berbuka? ShopeeFood Kan Ada

Tak lama lagi umat Islam bakal menyambut bulan mulia, dan mungkin kali ini suasana sedikit berbeza berbanding tahun sebelum ini.

Kalau ikutkan tahun sebelum ini, nak pergi bazar Ramadhan pun tak meriah mana. Tapi kami yakin puasa tahun ini sangat-sangat meriah dengan pelbagai menu yang menarik.

Telah menjadi tabiat orang Malaysia yang sentiasa berjaga-jaga ketika keluar. Apatah lagi ke bazar, sudah semestinya lebih berjaga-jaga takut-takut si Covid melekat pula. Tapi bukan nak cakap, ada ja di antara kita ni yang tak menyempat pun nak singgah ke bazar. Ya lah, mana dengan time kerja lagi, on the way balik pun dah pukul berapa kan!

Rilex, bagi anda yang tak sempat nak ke bazar tu. Anda still lagi boleh membeli pelbagai juadah menarik di ShopeeFood. Dekat sini yang bestnya anda boleh pilih menu ikut tekak anda dengan hanya scroll menu, tekan-tekan dan bayar.

Jimatkan masa korang, tak perlu nak redah bazar itu belum kira part parking kereta lagi. Pusing berkali-kali belum jumpa tempat parking kosong.

Di ShopeeFood ni ada macam-macam makanan dari pelbagai perniagaan yang korang boleh dapat. Antaranya Tealive yang menyajikan pelbagai jenis minuman, A&W, Da Mang Ren, Med Max, dan banyak lagi.

Time bulan puasa ni nafsu makan tu mesti lain sikit. Yalah tiba-tiba tekak rasa nak berbuka dengan menu yang simple. Jangan risau di ShopeeFood dari makanan yang simple sampai lah heavy food semua ada.

Contohnya macam A&W ni, korang boleh jer cuba pelbagai menu dari A&W ni tapi kalau tanya kami, Chicken Coney Combo ni lah favourite kami!

Yang teringin Korea Food tu boleh cuba Kimchi Jjigae Chicken, Sedapp. Rasa kimchi tu macam korang betul-betul duduk di Korea. Tak percaya korang kena cuba. Confirm tak menyesal.

Ha ni salah satu menu yang cepat dan mengenyangkan. Bagi korang yang busy bekerja sehingga tak sempat nak memasak untuk juadah berbuka tu, korang boleh cuba Spicy Mex Kebab dari Med Max ni. Isinya yang padat tu akan buatkan korang kenyang sehingga sahur.

Menu Tealive semuanya sedap-sedap, dan telah menjadi kegemaran setiap orang di Malaysia terutamanya golongan remaja. Jangan tak tahu, ini juga menu moreh bagi geng-geng muda. Selesai sahaja solat terawih sudah semestinya nak basahkan tekak kan. Tealive lah jawabnya.

Korang baru menggunakan Shopee? Muat turun aplikasi Tealive sekarang untuk menebus Tealive Signature Brown Sugar Milk Tea(L) dengan hanya RM0.10!

Mango Smoothie Original dari Da Mang Ren ni memang betul-betul kaw rasa buah mango. Kiranya tak menyesal lah kalau jadikan Mango Smoothie Original ni sebagai juadah berbuka.

Nak berbuka sama-sama di office dan pesan makanan sama-sama? Tak ada masalah! Di Little KL Food Hall ni ada macam-macam jenis makanan yang korang boleh pilih. Confirm senang nak order sama-sama.

Jangan tak tahu, bila anda membeli di ShopeeFood ni, pelbagai tawaran hebat menanti anda. Anda boleh menikmati servis penghantaran percuma dengan potong sebanyak RM4 bila anda berbelanja sebanyak RM15 keatas.

Paling yang dinanti-nantikan buat pengguna ShopeeFood ni, diskaun sehingga RM6 akan menanti anda sepanjang 3 April sehingga 2 Mei. Menarik kan? Boleh berbelanja sakan masa ni.

Bukan itu sahaja, bermula pukul 3 sehingga 5 petang akan juga boleh rebut diskaun sehingga RM14 sepanjang tempoh 12 sehingga 14 April. Bukan sikit-sikit potongan yang diberi. Wajib rebut!

Hadiah bernilai sehingga RM6,000 juga akan menjadi milik anda sekiranya anda menyertai pertandingan Pesan & Menang. Pertandingan ini bermula dari 9 sehingga 14 April. Kalau korang nak duit raya boleh lah join pertandingan ni.

Menarik kan bila membeli juadah di ShopeeFood ini, macam-macam ada bukan sahaja dari segi juadah, tawaran hebat pun banyak! Sepanjang bulan mulia ni, marilah kita membuat pesanan sebelum jam 5 petang dan selepas 7.30 malam agar rider-rider ShopeeFood dapat berbuka puasa dengan tenang.

Buat pencinta makanan anda wajib ada aplikasi ShopeeFood ni. Betul-betul meriah dengan juadah berbuka. Kali tu, kalau terlambat sampai rumah pun tak lah gelabah sangat nak masak juadah berbuka!


Lakon Watak Baran, Emma Maembong Takut Terbawa-Bawa Beri Kesan Pada Keluarga

Membawa watak seorang wanita garang menerusi drama Nusyuz Berkiblat Cinta, pelakon Emma Maembong berkata dia akan cuba berehat seorang diri sebelum pulang ke rumah selepas penggambaran.

Menurut Emma, dia bimbang terbawa-bawa karakter tersebut dan mengakui watak tersebut benar-benar mengubahnya menjadi individu yang berbeza.

“Saya takut terbawa-bawa watak ini sehingga memberi kesan kepada keluarga. Jadi apabila tiba di rumah saya akan terus berehat dan jauhkan diri dari keluarga. Saya akan ambil masa bersendirian dahulu.

“Ada masanya saya dapat rasakan diri saya menjadi seorang yang cepat marah sehingga tinggikan suara dengan pembantu peribadi,” katanya.

Dalam pada itu, Emma sentiasa mengingatkan dirinya bahawa itu hanyalah lakonan dan tidak terus melayan emosi cepat marah.

“Saya akan ingatkan diri saya ini hanyalah lakonan dan sikap baran itu bukan diri seorang Emma Maembong. Saya perlu cepat-cepat tukar karakter apabila tamat satu babak.

“Selain itu saya sentiasa cuba untuk jadi seorang yang periang dan kacau orang di set penggambaran. Kalau saya terus diam bersendirian bimbang watak yang dibawakan akan kekal dalam diri saya,” katanya.


4 Tahun Menduda, Nazim Othman Sampai Tanya Kawan Jika Ada Calon Isteri Untuknya

Hampir empat tahun bergelar duda, pelakon Nazim Othman tidak kisah hidup bersendirian. Bagaimanapun, Nazim berkata tidak bermakna dia seorang lelaki kesunyian.

Memetik Kosmo Online, Nazim berkata dia tidak trauma untuk mendirikan rumah tangga lagi, namun jodoh masih belum sampai buat dirinya.

“Rasanya, dah agak lama saya single dan bahkan, ini tempoh paling lama setakat ini. Bukan trauma (nak kahwin lagi) tapi saya ada dunia saya sendiri dan saya juga pernah berada dalam fasa menghadapi situasi-situasi yang tak berapa ‘best’ waktu membesar.

“Jadi, sekarang ini, saya suka sendiri. Sunguhpun begitu, tak bermakna apabila seseorang itu sendiri, dia kesunyian,” katanya.

Mengakui dirinya seorang lelaki introvert, Nazim berkata sebelum ini selepas bercerai dia pernah terbuka hati untuk mencari pengganti namun tiada calon.

“Jujur, sekarang memang saya tiada siapa-siapa. Pernah dulu lepas bercerai terbuka hati nak cari pengganti tapi tiada calon yang saya jumpa.

“Saya sampai tanya pada kawan-kawan kalau mereka ada calon isteri yang sesuai untuk dipadankan dengan saya. Sampai tahap begitu sekali tapi Tuhan tetap tak hadirkan sesiapa (jodoh) buat saya.

“Tidak mengapalah. Saya fikir sekarang, ada banyak benda penting lain yang boleh dibuat dalam hidup selain sibuk cari pasangan,” katanya.

Terdahulu, Nazim pernah berkahwin dengan pelakon Bella Dally pada 10 September 2016, namun bercerai pada 17 Mei 2018.


Tunai Umrah Dengan Isteri, Saharul Ridzwan Belajar Tinggal Anak Demi Sebar Dakwah

Dijemput menjadi tetamu Allah serta menyambut Ramadan di Tanah Suci Mekah, ianya rahmat besar buat pelakon Saharul Ridzwan.

Berangkat ke Tanah Suci bagi mengearjakan ibadah Umrah pada Sabtu lalu, Saharul berkata dia tidak sabar untuk menziarahi makam Rasulullah SAW di Madinah.

BACA: Saharul Ridzwan Tak Nak Judge Kesilapan Artis Lain, Dulu Bukan Baik Sangat

“Selama ini jika pergi menunaikan ibadah umrah, kita sering berharap dapat doakan sesuatu ketika di sana. Kali ini saya bawa rasa cinta terhadap Rasulullah.

“Selepas belajar dan mendalami tentang sirah perjuangan nabi, saya amat teruja untuk menziarahi makam baginda ketika di Madinah nanti,” katanya.

Menjalani ibadah umrah bersama isteri sahaja, Saharul berkata ini pertama lagi dia terpaksa berjauhan dengan anak-anak dalam tempoh masa yang lama.

Bagaimanapun, Saharul berkata ia adalah satu proses pembelajaran buat dia dan isteri supaya mereka lebih mudah mengikuti usaha menyebarkan dakwah selepas ini.

“Cabaran kali ini ialah kami terpaksa berjauhan dengan anak. Saya sentiasa sentiasa ingatkan isteri inilah masanya untuk kita belajar tinggalkan anak sekejap supaya boleh mengikuti usaha menyebarkan dakwah selepas ini.

“Pada awalnya isteri saya agak keberatan untuk pergi, maklumlah sebagai seorang ibu memang susah hendak tinggalkan anak untuk tempoh masa lama. Apabila dia bersetuju, saya terus tempah slot tarikh untuk mengerjakan ibadah umrah,” katanya.


“Dalam Setahun, 2 Hari Ini Saja Akan ‘Koyak’” – Sharnaaz

Pejam celik rupanya hampir tiga tahun pelakon Sharnaaz Ahmad menduda. Sharnaaz mengakui berdepan rasa sedih setiap kali menjelang Ramadan.

Menerusi satu perkongsian di Insta Story, Sharnaaz berkata hidup solo memang tenang namun pasti akan rasa emosi ketika menyambut Ramadan dan Syawal yang lebih seronok jika bersama keluarga.

BACA: “Tak Marah Aih, Gembira Sahaja. Dah Lama Tak Marah-Marah Ni” – Sharnaaz Ahmad

Sharnaaz akui dalam setahun hanya dua hari sahaja dia akan rasa sedih iaitu ketika Ramadan dan Syawal yang bakal kunjung tiba sebulan lagi.

“Orang tanya macam mana kehidupan solo? Jawapannya, sangat relaks dan tiada tekanan serta pening kepala.Tetapi esok akan ada sedikit ‘koyak’ dan lagi sebulan selepas itu . Dalam setahun, dua hari itu saja akan ‘koyak’,” tulisnya.

Terdahulu, Sharnaaz pernah mendirikan rumah tangga bersama Noor Nabila pada 31 Mac 2017 namun bercerai pada 9 Julai 2020. Pasangan itu dikurniakan seorang anak lelaki, Jebat Jayden yang kini berumur empat tahun.


“Ramai Cakap Muka Saya Sama Macam Zahirah Macwilson” – Elica Paujin

Ahad lalu, program Big Stage 2022 melabuhkan tirai apabila Elica Paujin dinobatkan sebagai juara sekali gus membawa pulang hadiah wang tunai RM100,000.

Dijemput sebagai tetamu program MeleTOP, Elica berkata pada awalnya dia tiada perasaan untuk menyertai Big Stage, namun dia berfikir panjang ini mungkin peluang untuk mencipta nama semula.

“Awal-awal memang saya tiada perasaan untuk menyertai Big Stage. Sebelum ini, secara jujurnya saya memang jarang tengok Big Stage.

“Tapi bila dapat tawaran untuk sertai Big Stage, saya fikir panjang untuk gunakan peluang ini untuk cipta semula nama saya yang sudah gelap di industri,” katanya.

Ditanya oleh hos Nabil Ahmad sama ada dia mempunyai kaitan dengan penyanyi Dayang Nurfaizah kerana wajah seiras, Elica berkata ramai mengatakan wajahnya seperti pelakon, Zahirah Macwilson.

Dalam pada itu, Erra Fazira selaku hos jemputan bertanyakan apa keistimewaan mikrofon milik Hael Husaini yang digunakan oleh Elica ketika pentas akhir itu.

Elica berkata tiada perbezaan ketara tetapi kualiti bunyi dan suara lebih jelas ketika menggunakan mikrofon tersebut.

“Tidaklah ketara sangat perbezaan, tetapi kualiti bunyi yang membuatkan suara lagi jelas kedengaran,” katanya.


“Artis Malaysia Tak Kaya Kalau Tiada Peniagaan, Berlakon Je Tak Cukup”

Lama tak dengar cerita tentang pelakon veteran Rosnah Mat Aris. Selepas dua tahun hilang pendapatan akibat Covid-19, Rosnah bersyukur apabila dapat kembali bekerja.

Menurut Rosnah, sekarang tiada lagi benda percuma namun dia masih lagi bernasib baik kerana masih mempunyai suami

BACA: Naik 2KG, Peminat Samakan Wajah Ayda Jebat Dengan Rosnah Mat Aris

“Kalau tiada duit, kita boleh makan nasi dengan garam. Tapi kalau sakit sekarang, masuk hospital semuanya perlukan duit. Tiada yang percuma lagi. Tambah lagi kalau hospital swasta, wang jadi mahal berkali ganda. Duit yang ada disimpan untuk kegunaan begini.

“Bayangkan dua tahun setengah tiada kerja. Setiap benda kena keluarkan duit. Apa benda pun tak boleh buat. Yang ada kedai kena tutup tapi, sewa masih berjalan.

“Kalau dibagi percuma tanpa sewa masa PKP, kita bertahanlah. Saya bernasib baik juga masih ada suami berbanding orang lain mungkin tiada suami,” katanya.

Kata Rosnah lagi, meskipun tidak lagi semewah dulu namun tetap bersyukur kerana masih lagi mempunyai simpanan serta rezeki yang cukup. Ujarnya lagi, dia belajar daripada pengalaman lalu ketika kejatuhan ekonomi satu ketika dahulu.

“Alhamdulillah sampai sekarang rezeki kami yang Allah bagi mencukupi. Walaupun tak semewah dulu, kita sekarang kena berjimat cermat.

“Saya dah berhati-hati semasa kejatuhan ekonomi sekitar 1997 dulu. Tapi waktu itu saya ada beberapa kantin seperti di Keretapi Tanah Melayu Berhad (KTMB) yang dikongsi bersama arwah adik.

“Kemudian, saya tumpu pada kantin sendiri di sebuah bangunan berhampiran Ampang Park dan bertahan lama. Duit dari situ yang boleh buat saya hidup. Bila dah kena sekali, saya sentiasa berhati-hati. Tak banyak pun kena simpan untuk sakit,” katanya.

Dalam pada itu, diminta mengulas mengenai trend artis terpaksa meminta bantuan kerana susah, Rosnah menyifatkan ianya tindakan wajar daripada mencuri. Malah, Rosnah mengakui seorang artis itu tidak kaya jika tidak mempunyai perniagaan.

“Kita minta sebab kita susah. Pada yang boleh bantu, bantulah. Janganlah sebab dia artis dan minta bantuan, terus kena kecam. Artis Malaysia tak kaya kalau tiada perniagaan sebagai ‘back up’. Kalau setakat berlakon saja memang tak cukup.

“Bayangkan nak kena beli baju dan sebagainya. Semua kena beli untuk ‘shooting’. Kalau ada tajaan pun takkanlah pakai baju untuk kegunaan di rumah. Lainlah untuk pergi makan malam,” katanya.


Iqram Dinzly Pakai ‘Lingerie’ Seksi, Gaya Menggoda Sambil Selawat

Nampaknya, baru-baru ini nama pelakon Iqram Dinzly sekali lagi menjadi bualan ramai apabila didakwa mempersendakan alunan selawat ketika Live di aplikasi Bigo.

Difahamkan, video tular itu dimuat naik semula oleh pengguna TikTok memaparkan pelakon itu dipercayai memakai lingerie seksi sambil memasang selawat nyanyian Raqib Majid. Malah, dapat dilihat pelakon itu turut mengalunkan selawat berkenaan.

Perkongsian video itu mendapat pelbagai reaksi daripada netizen yang terkejut melihat aksi berkenaan serta mendakwa ianya satu penghinaan.

Dalam pada itu, ramai yang menegur dan mempersoalkan tindakan pelakon itu serta berharap pihak bertanggungjawab mengambil tindakan sewajarnya.

Tidak kurang juga ramai menasihati pelakon itu tiada masalah untuk berzikir namun biarlah memakai pakaian sopan dan meluahkan rasa bimbang jika tindakannya itu menjadi ikutan.


Hamil 8 Bulan, Anzalna Nasir Bakal Timang Anak Kedua Aidilfitri Nanti

Dalam diam, rupanya pelakon jelita Anzalna Nasir kini sedang sarat hamil anak kedua. Berita gembira itu diumumkan oleh Anzalna sebentar tadi di Instagram.

Mengambil kesempatan untuk berkongsikan perkhabaran gembira itu sempena bulan Ramadan, Anzalna memaklumkan usia kandungan bayi keduanya itu sudah masuk 8 bulan.

BACA: Berhijab Penuh, Anzalna Perlu Masa Padam Foto Lama Di Media Sosial

Turut meluahkan rasa syukur, Anzalna berkata anak sulungnya Eidress bakal dapat adik pada hari raya nanti dan bakal menimang cahaya mata ‘raya’ lagi.

Dalam pada itu, Anzalna turut memohon doa agar urusan melahirkan anak kedua nanti dipermudahkan dan diberi kesihatan yang baik sehingga selesai proses kelahiran.

Perkongsian Anzalna itu mendapat pelbagai reaksi daripada netizen yang tidak melepaskan peluang untuk mengucapkan tahniah serta mendoakan agar segala urusan dipermudahkan.

Anzalna dan suami, Hanif Zaki mendirikan rumah tangga pada Februari 2016. Selepas lebih 3 tahun berkahwin, pasangan itu dikurniakan seorang anak lelaki yang kini berusia 3 tahun.


“Yasin Perlukan Rawatan Kesihatan Mental Bukan Hukuman…”

Memuat naik perkongsikan memberikan pendapat mengenai kes Yasin Sulaiman, pelakon Wardina Safiyyah berharap hukuman terhadap penyanyi nasyid itu diringankan.

Menerusi entri itu, Wardina berkata adalah lebih baik jika penyanyi nasyid itu diberikan rawatan dan pemulihan. Malah, Wardina berkata Yasin tidak layak dipenjara atau dijatuhkan hukuman gantung.

“Perogol dan pembunuh pun tak dikenakan hukuman gantung sampai mati. Yasin tak layak dipenjara seumur hidup mahupun hukuman gantung sampai mati hanya untuk pasu tumbuhan.

“Dia layak untuk dirawat kerana masalah kesihatan mentalnya dan memerlukan sokongan dan mungkin pemulihan. Dia seorang kawan, artis yang sangat berbakat, bijak, berani, seorang yang baik walaupun terdapat kekurangan.

“Saya doakan dia menjadi lebih kuat, lebih baik dan mengharungi dugaan ini dalam satu bahagian,” tulisnya.

Dalam pada itu, Wardina turut meletakkan tanda pagar memohon keadilan untuk Yasin dan berharap penyanyi itu dibebaskan.

Terdahulu, Yasin berdepan hukuman gantung sampai mati selepas didakwa di Mahkamah Majistret Petaling Jaya atas pertuduhan mengedar dadah jenis ganja di kediamannya 24 Mac lalu.


Zul Ariffin Manja Baring Atas Peha Ruhainies, Netizen Tegur Jaga Batas

Baru-baru ini hangat diperkatakan apabila pelakon Ruhainies berkongsikan video menampilkan aktor sensasi, Zul Ariffin sebagai pasangan seperti berada dalam majlis perkahwinan.

Bagaimanapun, video tersebut hanya hanyalah gimik untum mempromosikan satu produk. Namun, selepas seminggu berlalu, seorang pengguna TikTok ada memuat naik video disebalik tabir pembikinan video itu.

Apa yang menjadi perhatian, video tersebut memaparkan aksi ‘romantis’ Zul bersama Ruhainies dimana aktor itu dilihat baring di atas peha aktres berkenaan sambil melelapkan mata.

Menerusi video itu, Ruhainies dilihat tersenyum sebelum menepuk manja lengan aktor terbabit seolah-olah membiarkan lelaki itu agar dapat tidur lena.

Seperti sudah dijangka, video itu menimbulkan rasa kurang senang netizen yang mengkritik tindakan kedua pelakon itu yang seolah tidak menjaga batas pergaulan.

Tidak kurang juga, netizen berteka-teki sama ada mereka sudah mendirikan rumah tangga ataupun tidak kerana dilihat sangat selesa antara satu sama lain.

Terdahulu, kecoh di media sosial mengenai kontroversi Zul Ariffin yang memuat naik sedutan babak panas bersama pelakon baru Siti Hariesa sehingga dikecam teruk netizen.


Uyaina Arshad Umum Hamil Anak Sulung

Ketika umat Islam bakal menyambut bulan Ramadan esok, pelakon dan pengacara Uyaina Arshad mengumumkan berita gembira mengesahkan dia kini hamil anak sulung.

Berkongsikan perkhabaran itu di Instagram sebentar tadi, Uyaina meluahkan rasa syukur di atas nikmat yang diberikan Allah. Uyaina berkata dia dan suaminya, Raja Syahiran seakan tidak percaya mereka bakal bergelar ibu dan bapa.

BACA: Yakin Syahiran Jodoh Terbaik, Uyaina Arshad Dapat Petanda Melalui Mimpi

“Salam Ramadan. Alhamdullillah terlalu banyak nikmat yang Allah kurniakan untuk Syahiran dan Uyaina.Inshaa-Allah tak lama lagi keluarga kecil kami akan bertambah. Syukur padamu ya Allah. Sejujurnya, kami masih tak percaya yang kami berdua bakal menjadi ibu dan ayah,” tulisnya.

Dalam pada itu, Uyaina turut memohon doa daripada orang ramai untuk keselamatan dan kesejahteraan dirinya dan bayi dalam kandungan.

“Kami mohon doa dari kalian semua untuk kesejahteraan dan keselamatan Uyaina dan bayi sepanjang tempoh mengandung dan melahirkan nanti. Semoga segala urusan dipermudahkan dan semoga kami dapat memikul tanggungjawab dan amanah ini sebaik mungkin.

“Ramadan kali ini membawa seribu satu kemanisan buat Syahiran dan Uyaina. Pertama kali menyambut Ramadan sebagai suami isteri dan pertama kali juga menyambut Ramadan dan Syawal sebagai bakal ibu bapa,” katanya.

Terdahulu, Uyaina dan Raja Syahiran melangsungkan pernikahan di Colony Star Boulevard, Kuala Lumpur pada 20 Disember lalu.


“Kenapa Heliza Helmi Jadi Macam Ni, Makin Hilang Warak”

Baru-baru ini, penyanyi dan aktivis kemanusiaan, Heliza Helmi ada memuat naik video bersama suami tercinta.

Menerusi video itu, Heliza berkongsikan video melakukan parodi berlatar belakangkan suara usahawan kosmetik, Datuk Seri Vida dan Iqbal Zulkefli.

A post shared by ?H E L I Z A H E L M I ? (@nurhelizahelmi)

Perkongsian Heliza itu mendapat pelbagai reaksi daripada netizen yang terhibur melihat telatah suami isteri itu. Malah, ramai yang memuji suami Heliza yang dilihat sporting melayan kerenah isterinya.

Bagaimanapun, lain pula di Facebook apabila ramai yang mengecam pasangan itu. Ada yang bertanyakan kenapa Heliza semakin hilang warak? Tidak kurang juga, yang meluahkan rasa meluat dan menyampah melihat pasangan itu.

Ada saja serba tak kena di mata netizen. Biasalah, lumrah hidup pasti ada yang puji dan keji. Semoga rumah tangga Heliza kekal bahagia.


Video Rap Di Majlis Agama, Waris Dedah Ada Pihak Sengaja Nak Buat Orang Marah

Sejak semalam hangat diperkatakan apabila tular video penyanyi Waris menyanyikan lagu rap di sebuah majlis agama sekaligus mengundang rasa kurang senang netizen.

Rata-rata netizen mempersoalkan lagu tersebut dikatakan tidak sesuai dengan acara berkenaan, malah turut keliharan raut wajah tetamu kurang selesa.

BACA: Waris Nyanyi Lagu Rap Di Majlis Agama Buat Ustaz Kurang Senang

Tampil mempertahankan diri, menerusia satu perkongsian di Instagram, Waris berkata video tersebut merupakan rakaman lama yang dipotong dari Instagram TV.

Menurut Waris lagi, individu yang berkongsikan video tersebut seolah sengaja menjadikan dirinya sebagai bahan serta bahan untuk mencetuskan kemarahan ramai.

“Perang raih undi dah mula. Yang mula post video aku menyanyi kat masjid pun geng-geng mungkir janji yang upload. Video lama yang dipotong dari IGTV.

“Tahun lalu cuba tapi tak jadi. Tahun ini, dia upload video sama lagi dan dia berjaya viral. Tujuan? Nak buat korang marah, aku hanya bahan saja.

“Hati-hati, semua negeri turap jalan sebab nak…korang pun tahu kan. Takkan tak faham permaianan. Berhati-hati apa yang anda dengar dan salam sayang diri sendiri,” tulisnya.

Sementara itu, ada netizen berpendapat pihak penganjur sepatutnya meminta penyanyi itu menyampaikan lagu bersesuaian.

“Rembau Most Wanted part II, saya ada dengar lagu ni. Perkataan dia bab agama dan dunia. Kenalah dengan majlis. Dalam MV dia pun ada Nabil, cuba dengar apa yang Waris cuba sampaikan, padu apa dia cuba sampaikan.

“Yang jemput penyanyi tu macam tak reti tengok keadaan majlis. Boleh saja minta dia bawa lagu lain kalau dah terdesak sangat nak jemput Waris,” katanya.


Fattah Amin, Fazura Tak Nak Terlalu Dedah Anak Di Media Sosial

Pasangan selebriti popular, Fazura dan Fattah Amin sepakat untuk tidak terlalu mendedahkan cahaya mata sulung mereka, Nur Fatima Aisya di media sosial.

Memetik Utusan Online, Fazura berkata dia dan Fattah sedar tentang kewujudan ancaman dan pengaruh negatif dari Instagram, Youtube dan tidak akan berkompromi tentang soal keselamatan.

“Sejak dahulu lagi, saya dan Fattah amat mementingkan privasi dan kami hanya kongsikan perkara-perkara tertentu sahaja di media sosial.

“Bila sudah lahirkan Nur Fatima, kami mahu lindungi dia daripada perkara-perkara yang tidak diingini dengan tidak mendedahkannya di media sosial dengan terlalu kerap,” katanya.

Sementara itu, Fazura mendedahkan dia dan Fattah banyak menerima tawaran yang mahu mereka berlakon bersama dalam filem dan drama.

“Kami terima banyak tawaran. Tetapi, kami berdua, lebih-lebih lagi Fattah belum memutuskan untuk berlakon bersama kerana dia tidak mahu emosi di set penggambaran seperti gaduh atau pukul dibawa sampai ke rumah.

“Bergantung kepada skrip juga. Ia perlu hanya berkisar tentang cinta. Kalau ada pergaduhan ataupun kekasaran seperti pukul dan sebagainya, dia (Fattah) tidak boleh semua itu.

“Dia percaya emosi seperti itu akan terbawa-bawa sampai ke rumah. Tetapi Insya-Allah, kami berdua akan mengusahakan sesuatu tidak lama lagi,” katanya.


Ramadan Bakal Menjelma, Zakat Jangan Dilupakan!

Menjelang Ramadan 1443H, Pusat Pungutan Zakat Majlis Agama Islam Wilayah Persekutuan (PPZ-MAIWP) telah melancarkan Kempen Ramadan Penuh Makna yang akan berlangsung sepanjang Ramadan 1443H.

Ramadan Penuh Makna kali ini memberi galakan kepada masyarakat Islam di Malaysia untuk menunaikan zakat di bulan Ramadan selain menguar-uarkan perkhidmatan dan saluran bayaran serta program-program menarik anjuran PPZ-MAIWP sepanjang Ramadan tahun ini.

Mengangkat tema “Ramadan Penuh Makna”, PPZ-MAIWP ingin membawa pembayar zakat dan asnaf untuk bersama-sama meraikan Ramadan dengan penuh ketakwaan dan memenuhinya dengan amal-amal kebaikan melalui pelbagai pengisian yang dirangka khas sepanjang kempen ini.

Istimewa kempen kali ini, PPZ-MAIWP menawarkan pelbagai hadiah menarik khas buat pembayar zakat yang menunaikan zakat harta dan fitrah di PPZ-MAIWP melalui saluran-saluran bayaran yang disediakan.

Pembayar yang menunaikan zakat harta di mana-mana saluran bayaran PPZ-MAIWP berpeluang untuk memenangi pelbagai hadiah menarik seperti Pakej Umrah dan Pakej Ziarah. Manakala bagi pembayaran zakat fitrah secara online pula berpeluang memenangi hadiah seperti sejadah dan telekung eksklusif, jam tangan, baucar makanan dan banyak lagi.

PPZ-MAIWP turut menyediakan pelbagai program-program dan aktiviti menarik seperti Jom Ngaji, Mencari Lailatul Qadar, kuiz dan pertandingan serta banyak lagi pengisian ilmiah agar Ramadan kali ini lebih bermakna dari tahun-tahun sebelumnya.

Untuk mengikuti perkembangan terkini dan informasi menarik anda boleh layari laman Facebook, Instagram, serta TikTok rasmi Pusat Pungutan Zakat bagi

Selaras dengan moto PPZ-MAIWP iaitu “Memudahkan Anda Berzakat” pelbagai saluran disediakan bagi memudahkan urusan bayaran zakat dilakukan.

• Kaunter PPZ-MAIWP dibuka setiap hari sepanjang Ramadan termasuk cuti umum.
• Waktu Operasi : 8:15 pagi – 4:30 petang
• Hari Terakhir Ramadan: 8:15 pagi – 1:00 petang

• Pembayar boleh berurusan tanpa perlu ke kaunter dengan membuat temujanji untuk diselia oleh pegawai zakat PPZ-MAIWP sehingga selesai proses bayaran zakat. Temujanji boleh dilakukan di mytemujanji.zakat.com.my

• Perkhidmatan khas untuk pembayar yang ingin mendapatkan layanan secara personal atau mempunyai kekangan masa untuk ke kaunter melalui perkhidmatan Ride2U dan Kaunter Zakat Bergerak (KZB). Tempahan boleh dibuat di 1300-88-5757.
• Waktu operasi dari 9.00 pagi – 5.00 petang.

• Zakat Fitrah – fitrah.zakat.com.my
• Zakat Harta – zakat.com.my
• Aplikasi MyZakat – muat turun di Google Play Store atau Apple Store

• Perbankan internet (15 bank)
• E-wallet
• Boost
• Shopee
• GoPayz

Untuk maklumat lanjut mengenai kempen ini, layari laman ini/. Untuk sebarang kemusykilan atau persoalan zakat boleh hubungi talian zakat di 1300 88 5757 atau e-emel kepada [email protected] / Fb Messenger Pusat Pungutan Zakat.

Majlis disempurnakan oleh Ketua Pegawai Eksekutif PPZ-MAIWP, Tuan Haji Abdul Hakim Amir Osman. Turut hadir ialah Timbalan Ketua Pegawai Eksekutif (Operasi) PPZ-MAIWP, Encik Mohammed Hassan.


Cuaca Panas Sangat Sekarang Ni Hinggakan Mood Pun ‘Kelaut’

Panasnya cuaca sekarang ini kan? Kadang nak keluar rumah pun jadi seriau. Mood pun jauh ke laut dalam!

Jabatan Meteorologi Malaysia semalam ada berkongsi jangkaan awal, mengatakan cuaca panas yang dialami ketika ini mungkin berlanjutan sehingga Mei 2022, dan hanya mula reda menjelang Jun.

Buat masa ini, ia dikatakan fenomena La Nina berbentuk sederhana sedang berlaku. Jadi, suhu di pelbagai lokasi di Malaysia adalah berbeza-beza mengikut tempat dan bentuk muka bumi. No wonderlah panas sangat cuaca sekarang ni kan?

US National Ocean Service pun ada menjelaskan bahawa fenomena itu adalah ‘peristiwa sejuk’ di mana angin lebih kuat daripada biasa, menyebabkan air suam ditolak ke arah Asia.

Portal pendidikan dari NASA SciJinks turut berkata bahawa angin kencang akan meniup air suam di permukaan lautan dari Amerika Selatan ke arah Indonesia dalam tempoh tersebut.

Jadi, pada anda yang bekerja luar tu dinasihatkan berhati-hati sekiranya suhu terlalu tinggi kerana risau keadaan yang terlalu teruk boleh menyebabkan anda dehidrasi (kekeringan). Minum banyak air tau, jangan lupa!

Kami faham bila dah terlalu panas ni, badan pun jadi tak selesa. Rasa lemau jer kan. Kalau balik tu boleh rehatkan badan atas katil memang best lah. Nak pula kalau ada tilam penyejuk badan, alahai heaven betul! Memang ngam sangatlah dengan cuaca panas sekarang ni.

Tilam penyejuk dari Rozel antara tilam yang mempunyai ciri penyejukan yang mengagumkan! Kalau anda nak tahu, tilam penyejuk ini mengandungi ciri yang bertujuan untuk menyerap haba daripada badan anda dan menghalang peluh atau suhu badan yang tinggi, untuk memberikan pengalaman tidur yang lebih selesa. Wah, memang padu lah gais.

Untuk info anda juga, sekiranya anda mempunyai persekitaran tidur yang lebih sejuk ianya terbukti dapat membantu anda tidur dengan lebih cepat dan tidur yang lebih lena. Haa..esok tu nak pergi kerja pun lebih bersemangat. Takde lah hilang mood lagi.

Kami pasti tilam penyejuk badan dari Rozel ini juga mempunyai busa berkualiti tinggi yang terkenal yang membuatkan anda akan sentiasa rasa sangat selesa. Kalau ada satu di rumah ni memang on sangat.

Anda tahu tak tilam Rozel ini dijahit/dikait dari tencel yang diimport. Sebab itu ia mempunyai hypoallergenic dan semulajadi lembut, walaupun pada kulit sensitif. Sentuhan lembut dan breathable ini juga menawarkan keselesaan tidur yang lebih baik, tanpa mengira cuaca pun. Memang kena sangat dengan cuaca sekarang ini.

Tilam dari Rozel ini juga diperbuat daripada sutera ais yang sejuk. Ianya sangat mesra kulit dan mempunyai ciri-ciri seperti licin, sejuk, breathable, anti statik, anti-ultraviolet dan berwarna-warni. Dan sutera ais ini juga mempunyai kapas, dan kualiti sutera ini juga adalah serat ekologi yang tulen dan semula jadi.

Sekarang ini pun tengah ada promosi dari Rozel. Harga tilam Spinal care bersaiz queen bermula RM1,990 sahaja. Sangat berpatutan. Boleh sangat kalau nak grab tilam penyejuk badan dari Rozel ini. Ingat, kualiti yang baik tak semestinya mahal!

Paling best apabila Rozel ada menyediakan kemudahan bayaran secara ansuran dengan 0% faedah sehingga 24 bulan! Jadi, jangan terlepas, nanti melepas!

Anda boleh jer ‘melawat’ Virtual Showroom Rozel di LINK INI  dan juga boleh check di mana showroom terdekat yang anda boleh pergi di LINK INI  kalau nak tengok tilam dari Rozel ini.

Untuk info lanjut anda boleh lawati Rozel di Facebook, Instagram dan juga di Lokasi Pameran Rozel ini.


Shuib Gembira Dapat Tunai Hajat Arwah Sarah Bina Rumah Buat Mangsa Kebakaran

Baru-baru ini, Shuib Sepahtu ada memuat naik perkongsian meluahkan rasa gembira dapat menunaikan hajat isterinya, Allahyarhamah Siti Sarah.

Shuib berkata dia berjaya merealisasikan impian arwah Sarah untuk membina dua buah rumah baru buat keluarga yang terkesan akibat musibah kebakaran yang berlaku di Bachok, Kelantan pada Febuari tahun lalu.

BACA: Jadi Bapa & Ibu, Netizen Sebak Tengok Shuib Hantar Anak Ke Sekolah

Menurut Shuib, ketika musibah itu berlaku, arwah isterinya antara individu yang paling bersemangat untuk membantu keluarga-keluarga hilang tempat berteduh.

Menerusi entri itu, Shuib turut berkongsikan klip video lama memaparkan dirinya dan arwah Sarah menziarahi tapak perumahan yang musnah dijilat api.

Perkongsian Shuib itu mendapat pelbagai reaksi daripada netizen yang turut tumpang gembira serta mendoakan agar Shuib terus dimurahkan rezeki.

Terdahulu, insiden kebakaran tersebut telah berlaku di Kampung Alor Bakat, Bachok, Kelantan sehingga menyebabkan dua buah keluarga hanga tinggal sehelai sepinggang.


Waris Nyanyi Lagu Rap Di Majlis Agama Buat Ustaz Kurang Senang

Sejak semalam tular video di media sosial memaparkan seorang penyanyi lelaki dilihat membuat persembahan hip hop ketika berlangsung di sebuah majlis agama.

Apa yang menjadi perhatian ramai, rata-rata netizen mengatakan lelaki tersebut merupakan penyanyi rap kelahiran Negeri Sembilan, Waris.

Lebih menjadi perdebatan netizen, persembahan Waris itu mendapat reaksi kurang senang daripada ustaz yang berada di situ.

Dapat dilihat ustaz tersebut kelihatan menunduk sambil memegang kepalanya. Manakala beberapa individu lain memandang Waris dengan reaksi kurang senang.

Perkongsian video itu mendapat pelbagai reaksi daripada netizen yang turut mengkritik persembahan penyanyi itu dikatakan tidak sesuai di majlis berkenaan.

Dalam pada itu, ada netizen meluahkan rasa simpati dengan golongan agamawan yang hadir sepatutnya disajikan dengan alunan selawat atau qasisah.

Bagaimanapun, tidak dapat dipastikan lebih lanjut mengenai majlis dan lokasi dimana acara itu diadakan.


Sambut Hari Jadi Ke-13, Netizen Puji Wajah Anak Erra Fazira

Baru-baru ini, primadona Malaysia iaitu Erra Fazira ada memuat naik video sambutan ulang tahun kelahiran anaknya, Engku Aleesya yang ke-13 tahun.

Menerusi entri itu, Erra turut meluahkan rasa syukur dengan kehadiran Aleesya dalam hidupnya serta menyifatkan anaknya itu adalah paling berharga buat dirinya.

Malah, Erra turut mengambil kesempatan dalam mendoakan Aleesya menjadi anak yang solehah serta berjaya dunia akhirat.

Perkongsian Erra itu mendapat pelbagai reaksi daripada netizen yang memuji Aleesya semakin cantik dan iras seperti ibunya.

Tidak kurang juga ada peminat mengatakan wajah Aleesya sangat sama dengan wajah Erra ketika berlakon dalam filem Sembilu.

Terdahulu, Erra pernah mendirikan rumah tangga dengan pelakon dan pengarah Datuk Yusry Abdul Halim pada 2003 namun berpisah pada 2006.

Erra kemudian mendirikan rumah tangga dengan Engku Emran pada 2007 namun bercerai pada 2014. Hasil perkahwinan mereka dikurniakan seorang cahaya mata, Engku Aleesya kini berusia 13 tahun.


“Emak Sentiasa Tegur Saya, Tapi Saya Yang Degil”

Sebut sahaja nama Kak KM atau Liana Rosli, pasti ramai mengenai anak kepada pelakon veteran Normah Damanhuri yang sering mencetuskan kontroversi.

Memetik laporan Harian Metro, Kak KM berkata dia mengakui sudah beberapa kali menerima teguran daripada ibunya mengenai perkongsian videonya.

BACA: Kak KM Izinkan Anak Hisap Rokok Daun, Cara Didik Elak Buat Sorok-Sorok

Menurut Kak KM, meskipun mengetahui ibunya kurang senang dengan video dimuat naik olehnya, namun dia berkata ianya sebagai strategi pemasaran produk.

“Video saya memang asyik kena kecam dan mak juga kena tempias sehinggakan beberapa kali dia minta saya berhenti lakukannya tapi saya minta dia bertenang.

“Saya juga minta dia jangan baca komen atau jangan layan media sosial. Emak memang pantau setiap hantaran saya dan selepas itu akan telefon minta padam.

“Jadi saya jelaskan apa yang dibuat adalah urusan kerja dan perniagaan. Saya kata jangan baca komen kerana nanti dia murung,” katanya.

Kata Kak KM lagi, dia pernah menyekat Instagram ibunya namun baru-baru ini membuka semula. Ujarnya, dia tidak peduli dengan kata-kata negatif netizen tentang dirinya.

“Memang emak sentiasa tegur saya setiap hari tapi saya seorang yang degil. Kalau orang nak kata emak tak pandai jaga anak, pergi lantaklah. Kalau bagus, jagalah anak dan emak kau baik-baik,” katanya.

Dalam pada itu, ditanya mengenai desakan netizen yang meminta agar penjual yang mengahasilkan iklan berunsur lucah dikenakan tindakan, Kak KM berkata dia tidak melakukan perkara salah.

“Saya hanya jual produk. Kita dengan cara kita sebab yang tular itu produk yang saya jual. Cuma bila terangkan cara penggunaannya itu nampak macam lucah. Kalau orang sentiasa berfikir buruk, pakai kebaya pun orang nampak lucah,” katanya.


Raihan Minta Jangan Cepat Hukum Yasin, Penyanyi Nasyid Juga Manusia Biasa

Sejak semalam hangat diperkatakan mengenai penahanan penyanyi dan komposer Yasin Sulaiman atas tuduhan mengedar dadah.

Memetik mStar Online, kumpulan nasyid popular Raihan meminta agar netizen tidak terlalu cepat menghukum kerana kita tidak tahu apa yang dilalui olehnya.

BACA: “Saya Khuatir Crack Tiga Kali, Takut Gila Seperti Sebelum Ini” – Yasin

Menurut seorang ahli Raihan iaitu Abu Bakar Md Yatim menyifatkan Yasin yang juga ahli kumpulan nasyid Brothers seorang sahabat yang baik.

“Kita tak tahu apa yang dia lalui, jadi jangan terlalu cepat menghukum. Kami kenal dia dan dia seorang sahabat yang baik.

“Kami kumpulan nasyid juga manusia biasa yang ada kelemahan dan kekurangan. Mungkin dia melakukan kesilapan dan kita doa semoga dapat diperbetulkan,” katanya.

Terdahulu, Yasin merayu kepada Mahkamah Majistret Petaling Jaya untuk memberikan jaminan berikutan masalah kesihatan mentalnya yang semakin terjejas.

Yasin sempat memaklumkan kesihatannya terjejas serta bimbang penyakit bipolar dihadapinya menyerang semula kerana memerlukan ubat tambahan.


“Siapa Nak Pegang Status Janda? Saya Akui Rasa Malu”

Hampir setahun bercerai pada April tahun lalu, pelakon Nadia Brian mengakui ada rasa malu memegang status janda.

Bagaimanapun, Nadia berkata dia reda dengan apa yang berlaku serta menjadikan pengalaman lalu sebagai proses mematangkan dirinya.

“Siapa nak memegang status janda? Saya akui masih ada rasa malu untuk memegang status itu. Suka atau bangga itu tidak, saya cuma reda,” katanya.

Mengakui masih belum bertemu pengganti, Nadia berkata dia kini mahu memberi fokus kepada kerjaya dan keluarga. Ujarnya lagi, meskipun berdepan kegagalan rumah tangga, dia tidak trauma untuk mendirikan rumah tangga lagi.

“Saya masih ‘single’ dan kini saya lebih fokus kepada keluarga dan kerjaya. Tipulah jika saya katakan tiada kerana saya ada berkawan untuk mengenali hati budi.

“Mungkin jika berkahwin dua atau tiga tahun lagi, tapi sekiranya jodoh datang lebih awal saya tak tolak. Saya tidak trauma untuk berkahwin, cuma itu bukan keutamaan buat masa ini,” katanya.

Dalam pada itu, Nadia berkata dia juga berharap tiada lagi diskriminasi terhadap wanita bergelar janda kerana tiada siapa tahu apa terjadi dalam rumah tangga seseorang.

“Kita sudah masuk tahun 2022, saya berharap tiada lagi diskriminasi terhadap wanita berstatus janda. Kita tidak tahu apa yang sebenarnya berlaku dalam rumah tangga individu itu, malah kita juga tidak tahu masa depan kita sendiri,” katanya.


“Saya Khuatir Crack Tiga Kali, Takut Gila Seperti Sebelum Ini” – Yasin

Penyanyi Nasyid, Yasin Sulaiman merayu kepada Mahkamah Majistret Petaling Jaya hari ini untuk memberikan jaminan berikutan masalah kesihatan mentalnya yang semakin terjejas.

Memetik laporan Malaysia Gazette, Yasin sempat memaklumkan kesihatannya terjejas serta bimbang penyakit bipolar dihadapinya menyerang semula kerana memerlukan ubat tambahan.

“Saya ada diberikan bekalan ubat (semasa ditahan reman) tapi saya perlukan ubat tambahan. Saya khuatir akan crack tiga kali, takut gila seperti sebelum ini,” katanya.

Terdahulu Yasin mengaku tidak bersalah di atas pertuduhan menanam 17 pokok ganja di kediamannya di Kota Damansara pada 24 Mac lalu.

Bagaimanapun, tiada pengakuan direkodkan selepas didakwa atas pertuduhan mengedarkan dadah jenis ganja seberat 214 gram.

Sementara itu, peguamnya Yusmadi Yusoff mengatakan Yasin disahkan menghidap bipolar serius sejak tahun 2009. Kali terakhir Yasin mendapatkan rawatan adalah pada 2 bulan lepas.


Didakwa Cara Berdoa Macam Orang Kristian, Liyana Jasmay Dikecam

Baru-baru ini, pelakon dan pengarah Liyana Jasmay menyambut ulang tahun kelahirannya yang ke-34 tahun pada 28 Mac lalu.

Bagaimanapun, tular video yang dimuat naik semula oleh pengguna TikTok memaparkan pelakon itu sedang menggenggam tangannya sambil menutup mata, lalu meniup lilin.

BACA: Liyana Jasmay Kongsi Tips Turun 4 Kg Dalam Tempoh 23 Hari

Seperti sudah dijangka, tindakan pelakon itu mengundang kecaman netizen yang mendakwa perbuatan itu seakan sama seperti agama lain berdoa sebelum meniup lilin.

Malah, diruangan komen ada segelintir netizen kecewa serta mengatakan perbuatan tersebut tidak melambangkan sebagai umat Islam dan mengikut budaya barat.

Dalam pada itu, ada beberapa netizen mengatakan masih ramai tidak tahu bahawa orang Islam tidak boleh meniup lilin di atas kek. Tidak kurang juga ada yang mempersoalkan adakah itu pelakon tersebut kerana setahu mereka Liyana  sudah berhijab.


“Jika Saya Nak Bertudung, Saya Akan Pakai Kerana Tuhan”

Baru-baru ini, perkongsian pelakon Diana Danielle di laman Twitter menjadi perhatian ramai apabila tampil bersuara mengenai isu bilakah dia akan terbuka hati untuk berhijab.

Menerusi entri itu, Diana berpendapat memakai hijab adalah kerana Tuhan dan bukan kerana untuk kelihatan cantik.

“Memberitahu betapa cantiknya seseorang memakai tudung. Anda memakainya untuk kesopanan, menunjukkan kepatuhan kepada tuntutan kepada agama bukan semata-mata ingin nampak cantik,” katanya.

Dalam pada itu, Diana turut berpendapat konsep ‘lagi cantik bila pakai tudung’ tidak konteks yang betul dan akan memakai hijab kerana Allah walaupun kelihatan tidak cantik kelak.

“Ayat, lagi lawa apabila bertudung tidak kena dengan konteks. Lawa atau tidak, jika saya nak bertudung, saya akan memakainya demi Tuhan,” tulisnya.

Bagaimanapun, tidak ditanyakan secara lanjut mengenai perkongsian itu dan kepada siapa entri itu ditujukan.

Perkongsian Diana itu mendapat pelbagai reaksi daripada netizen dimana ada yang mendoakan agar dilembutkan hati pelakon itu untuk berhijab suatu hari nanti.


“Orang Hanya Tengok Dari Sudut Negatif Saja” – Jasmine Suraya

Baru-baru ini, perkongsian pelakon Jasmine Suraya Chin menjadi perhatian ramai apabila memuat naik gambarnya memakai dress hitam.

Memetik laporan Harian Metro, mengulas mengenai isu dirinya dikecam atau dikutuk kerana berpakaian seksi, Jasmine berkata ianya perkara biasa buat dirinya.

Mempertahankan tindakannya itu, pelakon berusia 32 tahun itu berkata pakaian itu hanya dikenakan semasa dia memperaga produk jenama antarabangsa.

“Itu dah selalu berlaku. Setakat orang kutuk atau kecam, ia perkara biasa buat saya. Sebenarnya pakaian ini rekaan pereka fesyen tempatan yang saya guna untuk promosi gincu Dior Beauty.

“Saya pun kerja dengan Dior. Jadi, saya rasa peminat pun faham kenapa saya pakai pakaian begitu kerana kadang-kadang idea pereka fesyen agak pelik,” katanya.

Dalam pada itu, Jasmine meluahkan rasa syukur kerana diberi peluang untuk bekerjasama dengan produk jenama terkenal luar negara dan merupakan individu pertama menerima produk tersebut.

“Saya adalah orang pertama yang dapat produk ini dari Dior Beauty dan juga ibarat muka baru untuk senarai koleksi ini. Kadang-kadang orang hanya tengok dari sudut yang negatif dan bukan ambil yang positif,” katanya.


Anak-Anak Menunggu Kepulangan Yasin

Penyanyi nasyid dan komposer, Yasin Sulaiman berdepan hukuman gantung sampai mati selepas didakwa di Mahkamah Majistret Petaling Jaya atas pertuduhan mengedar dan menanam pokok ganja pada 24 Mac lalu.

Memetik laporan Harian Metro, abang kepada Yasin itiu Zain Sulaiman memaklumkan kedua anak penyanyi itu sudah mengetahui mengenai keadaan bapanya serta berharap kembali ke pangkuan keluarga.

“Anak-anaknya sangat kuat dan menunggu kepulangan beliau (Yasin). Saya mendoakan Allah SWT mempermudahkan segalanya,” katanya.

Kata Zain lagi, ahli keluarga mereka juga sentiasa mendoakan yang terbaik buat Yasin dan memberi sokongan tidak berbelah bahagi.

Dalam pada itu, peguam Yusmadi Yusoff yang mewakili Yasin memaklumkan lelaki itu melalui fasa perceraian dengan isteri yang memburukkan kesihatannya.

Katanya, Yasin juga tiada rekod negatif dan banyak memberi inspirasi kepada masyarakat menerusi karyanya sebelum ini.

Terdahulu, Mahkamah Majistret dan Mahkamah Sesyen dimaklumkan Yasin menghidap bipolar sejak 2009 dan memerlukan rawatan susulan, dengan rawatan terakhir diterimanya pada dua bulan lalu.


Yasin Berdepan Hukuman Gantung Sampai Mati

Penyanyi nasyid dan komposer, Yasin Sulaiman berdepan hukuman gantung sampai mati selepas didakwa di Mahkamah Majistret Petaling Jaya atas pertuduhan mengedar dadah jenis ganja di kediamannya 24 Mac lalu.

Memetik laporan Harian Metro, Yassin yang didakwa mengedar dadah jenis ganja anggaran berat 214 gram, kelihatan tenang ketika pertuduhan dibacakan jurubahasa di hadapan Majistret Zhafran Rahim Hamzah.

Tertuduh didakwa mengikut Seksyen 39B (1)(a) Akta Dadah Berbahaya 1952 dan boleh dihukum mengikut Seksyen 39B(2) akta sama yang memperuntukkan hukuman penjara seumur hidup atau gantung sampai mati dan sekiranya tidak dihukum mati hendaklah disebat maksimum 15 sebatan, jika sabit kesalahan.

Bagaimanapun tiada pengakuan direkodkan daripada tertuduh kerana kes itu di bawah bidang kuasa Mahkamah Tinggi.

Sementara itu, Yasin mengaku tidak bersalah bagi satu lagi pertuduhan di hadapan Hakim Norshila Kamaruddin di Mahkamah Sesyen. Tertuduh didakwa menanam 17 pokok ganja dalam pasu plastik berisi tanah merah di tempat, waktu dan tarikh sama.

Kesalahan itu didakwa mengikut Seksyen 6B(1)(a) Akta Dadah Berbahaya 1952 yang boleh dihukum mengikut Seksyen 6(B)(3) akta sama yang memperuntukkan hukuman penjara seumur hidup dan sebatan tidak kurang enam kali jika sabit kesalahan.

Bagi kedua-dua prosiding itu, mahkamah tidak membenarkan jaminan terhadap Yasin dan menetapkan 18 Mei ini untuk sebutan semula kes.


Anuar Zain Tak Berani Jumpa Bayi Selagi Belum Habis Pantang

Penyanyi Anuar Zain memberitahu dia masih belum berkesempatan lagi untuk bertemu dengan anak sulung Ernie Zakrie kerana mahu menunggu anak saudaranya itu habis berpantang.

Memetik mStar Online, Anuar berkata sejak dulu lagi jika ada rakan atau saudara terdekat bersalin dia hanya akan berjumpa selepas selesai menjalani tempoh berpantang.

“Tak pernah jumpa lagi, daripada dulu kalau ada saudara atau kawan-kawan baru bersalin saya beritahu hanya akan jumpa selepas berpantang.

“Kalau tinggal serumah okaylah kalau kita tengok. Tapi kalau tinggal berasingan walaupun saudara mara saya tidak berani lagi,” katanya.

Hanya melihat wajah melalui gambar, Anuar berkata anak Ernie iaitu Nur Khawla Soleha mempunyai wajah seperti ibunya dan putih gebu.

Dalam pada itu, Anuar berkata dia menolak untuk bertemu dengan bayi yang baru lahir kerana bimbang mendatangkan bahaya kepada mereka serta elakkan daripada perkara tidak diingini.

“Semasa berpantang bayi masih lemah, kita dari luar tak tahu bawa apa, datang dari mana. Kalau mahu melawat selepas itu pun datanglah waktu siang. Kalau malam tak boleh.

“Kita kena sentiasa berjaga-jaga. Nak cium pipi baby pun bukan boleh, mereka masih lembut. Nanti kasihan pipi bayi kalau naik keruping (kudis) pula,” katanya.

Terdahulu, Ernie selamat melahirkan cahata mata perempuan di pusat perubatan di Kuala Lumpur pada 22 Februari lalu.


Maria Tunku Sabri Tegur Pekerja Restoran Gara-Gara…

Nama selebriti terkenal Maria Tunku Sabri, tidak asing lagi dengan rancangan Jalan-Jalan Cari Makan. Senang cerita bila tengok sahaja selebriti ini semesti teringat akan setiap menu makanan yang pernah dikongsikan oleh beliau.

Kali ini nama Maria Tunku Sabri sekali lagi menjadi bualan apabila beliau menegur seorang pelayan restoran mengenai udara di dalam restoran tersebut.

Yalah bila kita nak makan di dalam kedai atau restoran sudah semestinya menginginkan udara dalaman yang bagus untuk menjamu selera kan? Kalau suasana panas dan pengudaraan yang teruk, rasa tak selesa pula nak makan. Lagi-lagi kalau dalam ruangan tertutup, mesti berkuap dan risau juga takut-takut terancam dengan pelbagai penyakit dalam wabak endemik ni.

Ini lah yang dialami oleh pengacara terkenal ini. Di mana, saat beliau sedang menjamu selera udara dalam kedai makan pula buat hal. Memang kena panggil pelayan lah jawabnya. Tapi bukan nak cakap apa, bila dah mengadu tu zup zap terus udara kedai tersebut bertukar menjadi segar dan sejuk. Ajaib betul!

Bila ditanya dan disoal siasat bagaimana udara boleh jadi segar dan berubah suhu dengan cepat, tiba-tiba jawapan yang diberi tu betul-betul mengejutkan Maria. Jangan kata apa, kami yang tengok scene tersebut pun terpaku.

Kalau korang nak tahu, ini adalah salah satu scene yang terdapat dalam rancangan Jom Makan 3 yang dibawa khas oleh Acson. Patutlah udara tersebut dengan sepantas kilatnya boleh berubah jadi segar dan sejuk. Rupanya kedai yang Maria makan tu memasang aircond dari Acson.

Seperti sedia maklum, aircond Acson ni betul-betul power sebab semuanya dihujung jari dan yang paling syok tu nak ubah suhu pun pakai apps jer, takkan tak canggih lagi!

Kalau anda nak tahu, aircond Acson dapat meningkatkan pengudaraan dan kualiti udara dalaman. Bila udara dalam okey anda nak menjamu selera pun tak teragak-agak untuk duduk dengan lebih lama.

Pengudaraan dan kualiti udara dalaman sangat penting sekarang kerana ruang yang tertutup mudah menyebarkan penyakit seperti Covid-19.

Oleh sebab itu, Acson melancarkan Filtronz+ Teknologi Anti Virus terhadap semua model penyaman udara terkini. Ia boleh menghapuskan virus dan bakteria dalam udara sehingga 99%!

Selain Aircond, Acson juga ada keluarkan produk lain seperti air purifier dan desktop air purifier yang didatangi dengan Teknologi UV-C , dan juga aircond service package AcsonMan Premier+ Servis.

AcsonMan Premier+ Servis menggunakan pencuci mesra alam, Pensterilan Stim Suhu Tinggi (teknik berasal daripada Jerman).

Best kan bila ada aircond dan barang-barang Acson ni, boleh dikatakan ini salah satu langkah berjaga-jaga dari terkena wabak penyakit berbahaya.

Anda yang nak tahu di mana kedai makan yang sedap dan padu sekitar area anda, jangan lupa saksikan Acson Jom Makan 3 yang menyajikan pelbagai jenis menu di pelbagai jenis kedai makan.

Saksikan 6 episod dari March sehingga May yang melibatkan restoran dengan aircond Acson. Rancangan ini juga turut ditayangkan dalam versi Chinese yang dikendalikan oleh Meeki.

Alang-alang dah nak sambut bulan Ramadhan ni eloklah anda layan cerita Jom Makan 3, mana tahu dapat tambah ilham untuk hidangkan menu berbuka nanti. Sambil-sambil tu boleh juga bodek en abang untuk dapatkan barang Acson. HIHI

Untuk mengetahui info lanjut berkenaan program Jom Makan 3 boleh layari Facebook dan Youtube Acson ini atau maklumat produk Acson di SINI.


Baru 22 Tahun, Aisar Khaled Berjaya Beli Kondominum Mewah RM1 Juta Dekat KLCC

Perkongsian personaliti media sosial, Aisar Khaled menjadi perhatian ramai apabila berjaya membeli rumah sendiri pada usia 22 tahun.

Memetik mStar Online, Aisar berkata rumah kondominum mewah berharga RM1 juta yang dibelinya itu terletak di tengah-tengah pusar bandar Kuala Lumpur.

BACA: Aisar Khaled Sedih Tengok Masjid Lengang, Tapi Ramai Sanggup Pergi Konsert Justin Bieber

“Syukur Alhamdulillah rezeki saya miliki rumah ini, perasan sangat gembira dan terharu sebab tak sangka dapat beli sebuah rumah di usia yang masih muda.

“Sejujurnya bangga dengan diri sendiri selepas melalui pelbagai cabaran termasuklah mencari rezeki diusia 17 tahun.

“Saya mula dengan seronok-seronok main Instagram, kemudian berlakon dan kini buat bisnes. Saya anggap semua ini rezeki dari Allah untuk saya dan keluarga,” katanya.

Berkongsikan mengenai perniagaan yang diusahakan, Aisar berkata dia membuka syarikat berasaskan perlaburan untuk membantu anak muda.

“Ini perniagaan saya sendiri. Tujuan saya jalankan bisnes ini untuk bantu anak muda berjaya dan miliki harta di usia muda,” katanya.

Sebelum ini, Aisar dilihat ada memuat naik video di Instagram memaparkan dirinya meninjau rumah baru yang dibelinya itu.


Isteri Fizo Omar Dah Bertudung?

Baru-baru ini, perkongsian pelakon Fizo Omar menjadi perhatian ramai apabila memuat naik gambar bersama isterinya, Fazeera Nazri.

Apa yang menjadi perhatian ramai, Fazeera kelihatan ayu dan manis sekali memakai tudung. Difahamkan, pasangan itu hadir ke sebuah kursus selama empat hati.

BACA: Isteri Sah Hamil, Anak Kedua Fizo Omar ‘Made in Janda Baik’

Perkongsian foto itu mendapat pelbagai reaksi daripada netizen yang teruja melihat perubahan isteri pelakon itu.

Malah, peminat turut mendoakan agar Fizo dapat mebimbing isteri hingga ke syurga dan tetap istiqamah bertudung. Dalam pada itu, ramai netizen yang gembira melihat kebahagiaan pasangan ini dan baby bump yang semakin membesar.

Bagaimanapun, setakat ini tidak dapat dipastikan sama ada isteri Fizo benar-benar sudah bertudung atau memakai ketika kurus itu sahaja.


“Janganlah Cerita Cinta Je, Cuba Pula Topik Kemanusiaan & Perjuangan”

Melihatkan banyak drama yang sering disajikan diadaptasi daripada novel kisah cinta, penerbit terkenal Datuk Yusof Haslam berharap stesen TV mengubah mentaliti.

Memetik laporan Harian Metro, Yusof berkata stesen TV perlu cuba untuk mengubah mentaliti penonton daripada mengejar rating semata-mata.

BACA: Yusof Haslam Dilantik Kali Kedua Pantau SPRM Bantu Tangani Rasuah

“Banyak karya novel mengenai kemanusiaan, orang kampung dan perjuangan anak-anak Felda misalnya. Stesen TV kena cuba dan ubah mentaliti untuk ‘sogok’ kisah sebegitu kerana penonton jemu dengan kisah cinta.

“Saya bukannya anti cinta tapi banyak lagi kisah-kisah novel yang bagus untuk dijadikan drama atau filem. Memang susah nak puaskan hati penonton dan ia terlalu subjektif.

“Kenalah buat sesuatu kerana di Barat, karya selain cinta sangat sukses. Stesen TV boleh berbincang dengan pihak Dewan Bahasa Pustaka (DBP) misalnya untuk buat drama daripada novel,” katanya.

Dalam pada itu, beliau percaya bahawa pengarah juga memainkan persanan untuk tampilkan kreativiti terbaik dengan mengolah kisah novel agar lebih menarik penonton.

“Untuk pastikan kejayaan sesuatu adaptasi, itu memang kerja pengarah untuk memastikan corak penceritaannya tidak tepu,” katanya.

Ujarnya lagi, beliau melihat pengarah, Osman Ali memiliki kelebihan itu serta menyifatkannya seorang yang bijaksana.

“Dia ada kebijaksanaan, penghayatan dan meruntun jiwa dalam pengarahannya. Apabila bezakan dengan novel, memang bagus olahannya.

“Penulis novel juga perlu bertoleransi dalam hal ini untuk beri kebenaran bagi menokok tambah elemen komersial. Apapun, elemen itu mesti ada untuk tarik penonton,” katanya.


Zarina Anjoulie Mengaku Ambil Dadah, Didenda RM4,000

Pelakon sensasi, Zarina Anjoulie mengaku bersalah di Mahkamah Majistret Seremban, semalam, atas pertuduhan memasukkan dadah ke dalam badan pada Jun tahun lalu.

Memetik Harian Metro, hukuman denda itu dijatuhkan selepas selebriti berusia 34 membuat pengakuan bersalah.

Perkara itu disahkan olehKetua Polis Daerah Nilai, Superintendan Mohd Fazley Ab Rahman.

Difahamkan, pendengaran kes Zarina Anjoulie sepatutnya berjalan hari ini, namun peguam yang mewakili Zarina, Ahmad Faiz Munawar memohon untuk diadakan lebih awal iaitu pada Selasa.

Selain didenda RM4,000, mahkamah turut mengarahkan tertuduh menjalani pengawasan polis selama dua tahun dan jika gagal membayar denda berkenaan dia berdepan hukuman penjara empat bulan.

Pada 13 September lalu, Zarina Anjoulie didakwa di Mahkamah Majistret sama atas pertuduhan menggunakan dadah jenis methamphetamine dan air kencingnya didapati positif dadah jenis itu pada Jun lalu.


“Che Ta Luar Biasa, Lepak Kedai Mamak Pun Tidak” – Ayu Raudhah

Lama rasanya tak dengar cerita tentang pelakon Ayu Raudhah yang juga adik kepada pelakon jelita Rozita Che Wan atau lebih mesra disapa Che Ta.

Memetik Utusan Online, Ayu berkata dia tidak kisah jika ada peminat yang membandingnya imejnya dengan Che Ta yang lebih menyerlah daripadanya dan adik beradik lain.

“Tak kisah pun sebab kita tahu dia macam mana. Che Ta memang seorang yang menjaga penampilannya, Masih saya ingat, dia pergi sekolah dulu pun pakai sarung kaki. Dia lepak kedai mamak pun tidak. Sampai tahap macam itu,” katanya.

Ayu turut meminta peminat diluar sana tidak membandingkannya dengan kakaknya itu kerana semua tahu Che Ta sememangnya mempunyai faktor wow. Malah, Ayu sangat bangga dengan kakaknya itu yang bekerja keras untuk sampai ke tahap ini.

“Bagi saya tak usahlah dibanding-bandingkan kami ini. Secara peribadi, Che Ta layak untuk memiliki apa yang dia ada sekarang pada kedudulan sekarang.

“Saya sendiri pun bangga dengan dia. Tak terasa dibanding-bandingkan. Saya tahu dia berusaha kuat untuk raih kejayaan pada tahap ini. Dia luar biasa.

“Kalau dia pakai sesuatu yang biasa, itu luar biasa. Kalau dia pakai busana kepuk-kepuk itu sebab dia memang sesuai. Dia sarung dan bawa busana itu dengan jiwa. Setengah orang tak boleh bawa pun,” katanya.

Dalam pada itu, Ayu berkata mereka sekeluarga sudah terbiasa berhias cantik jika kumpul bersama adik-beradik. Ujarnya, Che Ta sentiasa berpegang kepada prinsip ‘camera ready’ dan suka bergambar bersama-sama keluarga sebagai kenangan.

“Kalau keluar dengan dia memang nak kena pakai baju elok-elok, cantik-cantik. Kalau balik raya pun, semua kena bersolek dan nampak segak. Bukan nak tunjuk pada orang pun, sebab suka-suka sendiri,” katanya.


Confirm ‘Teracun’ Kalau Shopping Semasa ‘ShopeePay Day’ 1.4 Ini!

Kami pasti anda mesti dah biasa dengar dan guna ShopeePay kalau ‘membeli-belah’ di Shopee kan? Kalau anda nak tahu, ShopeePay adalah salah satu kemudahan yang disediakan khas oleh Shopee untuk anda bagi memudahkan urusan anda untuk shopping secara offline.

Memang tak dinafikan ShopeePay ini dah jadi e-wallet kegemaran kita semua untuk membuat pembayaran. Bukan setakat pembayaran secara online malah offline pun boleh tau! Bila anda dah ada ShopeePay, lagi lah mudah nak buat bayaran, topup jer terus bayar di kedai!

Untuk info anda, 1 SEN ShopeePay Baucar ini adalah baucar offline yang anda boleh gunakan apabila membuat pembayaran di kedai-kedai terpilih berdekatan anda untuk mendapatkan diskaun dan juga promosi pulangan tunai.

Pembayaran secara offline ShopeePay ni bukan sahaja mudah malah menjimatkan tau! Kena lah dengan rakyat Malaysia yang suka berjimat tu. Hehe. Memang best lah!

Bukan itu jer, anda juga boleh tahu dan cari macam mana anda nak nikmati tawaran hebat, bagaimana nak menggunakannya dan juga kenapa anda perlu gunakannya. Memang gempak gais.

Anda boleh check di akaun Shopee anda dan cari icon ‘ShopeePay Near Me”. Dari situ anda boleh check mana kedai berdekatan untuk gunakan baucar tersebut. Boleh KLIK LINK INI untuk tahu dengan lebih lanjut!

Haa, dah alang-alang bercerita pasal ShopeePay ni, kami nak ‘racun’ anda untuk sama-sama shopping semasa ‘ShopeePay Day’ 1.4 tu nanti. Syok weh! Sebab banyak benefit yang anda boleh dapat!

Kalau tak percaya, anda boleh usha sendiri apa yang anda boleh dapat nanti. Menarik tau!

Anda boleh dapat 1 SEN ShopeePay Vouchers tau. Bukan itu jer, bila anda topup ShopeePay minimum RM30, anda boleh menang sehingga 48,484 Shopee Coins! Wow banyak tu gais. Boleh tebus untuk beli barang dalam Shopee nanti. Hiks!

Ada lagi, anda juga boleh dapatkan 12% Coins Cashback apabila anda membuat bayaran secara offline dengan berbelanja minimum RM25 sahaja. Pergh, best ni. Tak sabar betul nak shopping.

Chup, chup…Anda nak tahu apa yang paling istimewa tak? Aha! Kalau anda peminat McCafé, ada potongan sehingga 75% OFF untuk McCafé Iced Latte dengan hanya RM1.99 dengan ShopeePay Deals Voucher. Boleh lah kalau anda nak belanja kawan tu sebab harga yang sangat berbaloi-baloi.

Amacam? On tak on? Padu gais. Nak lebih mudah dan senang ‘nampak’ meh sini kami listkan untuk anda okay?

1. 12% Coins Cashback dengan berbelanja min RM25 untuk transaksi secara offline

2. 1 Sen SPay Vouchers:
– Black Whale (Hazelnut Coco Latte dengan RM5.90)
– Dunkin Donuts (RM1 untuk mana-mana jenis Donut),
– Eggette (RM2.50 untuk Frozen Eggete)
– Vivo (RM10.90 untuk 8” All Time Favourite Pizza)

Bukan itu jer, anda boleh dapatkan Pulangan Tunai 100% untuk merchant/peniaga terpilih. Anda akan menerima pulangan tunai RM1.10 dengan perbelanjaan minimum RM1.10! Wah!

Di bawah adalah antara peniaga yang mengambil bahagian yang mempunyai pulangan tunai 100%.
– Mr Diy
– Eco-Shop
– FamilyMart

So jangan ditunggu lagi, geng online tegar jer boleh shopping gila-gila kat ShopeePay ni sebabnya banyak pilihan baucar 1 SEN! Selamat bershopping gais!


Netizen Puji Adik-Beradik Emma Maembong Semua Cantik-Cantik

Baru-baru ini, pelakon Emma Maembong ada memuat naik foto throwback ketika zaman kanak-akanak bersama adik-beradiknya.

Menerusi video itu, Emma bersama dua adik-beradiknya melakukan posing yang sama serta menggabungkan gambar ketika mereka masih kecil.

Perkongsian gambar ketika masih kecil itu mendapat pelbagai reaksi daripada netizen yang memuji Emma dan adik-beradik sememangnya cantik sejak dari kecil lagi.

Diruangan komen, ada netizen mengatakan berulang kali menonton video berkenaan kerana suka melihat kecomelan Emma dan adik-beradik.

Selain Emma, Chacha Maembong dan kakaknya Beby Maembong juga terkenal di kalangan peminat. Chacha turut mengikut jejak langkah dalam industri seni seperti Emma dan Beby pula lebih popular dengan perniagaannya sendiri.


Hampir 2 Bulan Nikah, Usop Sebak Isteri Sah Hamil

Hampir dua bulan mendirikan rumah tangga, penyanyi Usop berkongsikan berita gembira apabila isterinya Nur Fatihah disahkan hamil cahaya mata pertama.

Berkongsikan berita itu di aplikasi TikTok, menerusi video berkenaan Usop dilihat tidak dapat menahan air mata sebaik sahaja menerima perkhabaran tersebut.

BACA: Baru Dua Hari Kahwin, Usop Tak Kekok Panggil Isteri ‘Mummy’

Meluahkan rasa syukur di atas rezeki zuriat yang diberikan, Usop turut mengucapkan rasa sayang buat isteri tercinta.

Perkongsian Usop itu mendapat plebagai reaksi daripada peminat yang meluahkan kesyukuran serta gembira dengan perkongsian berita tersebut.

Dalam pada itu, ramai yang memuji tindakan isteri Usop meletakkan alat ujian kehamilan di dalam plastik dan tidak seperti kebiasaan yang dipaparkan di video yang hanya dipegang begitu sahaja.

Usop dan Fatihah mendirikan rumah tangga pada 4 Februari lalu selepas tiga bulan mengikat tali pertunangan pada 4 November tahun lalu.


“Berlakon Dengan Zul Ariffin, Siapa Yang Tak Nak”

Tidak dinafikan, masih ramai tidak mengenali Nina Smith. Namun, baru-baru ini nama pelakon berusia 23 tahun itu menjadi perhatian. Ianya gara-gara tindakan beraninya menarik diri di saat akhir dari penggambaran drama Bunga Hati terbitan Zeel Production pada Disember, tahun lalu.

Malah, tindakannya itu turut mendapat teguran pelakon Fauziah Ahmad Daud atau Ogy sehingga perkara itu hangat diperkatakan di media sosial.

Bagaimanapun, Nina berkata perkara yang berlaku itu sudah berlalu dan dia bertindak sedemikian dengan alasan kukuh dimana ketika itu bapanya diserang angin ahmar.

“Saya juga tidak kesal dengan apa yang sudah berlaku itu kerana saya bukanlah pelakon bermasalah. Cuma, insiden pada hujung tahun lalu itu, saya tidak boleh elak kerana membabitkan kesihatan dan nyawa bapa saya.

“Apatah lagi, sudah juga lama saya tidak balik ke Amerika Syarikat (USA) bertemu dengan bapa dan tiba-tiba dapat tahu dia diserang angin ahmar yang teruk,” katanya.

Ditanya mengenai kerjaya lakonannya, Nina berkata dia serius untuk menceburi karier seni. Sering ditawarkan watak antagonis, Nina mengakui ianya cabaran buat dirinya.

“Setakat ini, saya sudah terbabit dalam enam drama dan rata-rata watak dilakonkan sebagai antagonis. Saya pun tak tahu, kenapa sering jadi pilihan untuk watak ‘jahat’. Apapun, sebagai pelakon sudah tentu ini cabaran buat saya.

Lagipun, saya hendak memilih watak dalam keadaan industri sekarang pun tidak sesuai. Selain masih baharu dan kurang pengalaman, saya juga belum berpeluang meneroka lebih banyak watak dan ia perlukan waktu.

“Jadi, tidak ada gunanya jika saya bersikap terlalu memilih. Walaupun masih melakonkan watak antagonis, ia sebenarnya bukan mudah. Saya kena bijak dalam mempelbagaikannya dan mencabar juga. Apa-apapun, saya kena berani dan lebih berusaha,” katanya.

Dalam pada itu, ditanya mengenai kesudiannya jika dapat peluang berlakon bersama pelakon sensasi, Zul Ariffin, Nina berkata dia tidak menolak.

“Berlakon dengan Zul, siapa yang tak mahu. Cuma, saya akan pastikan tawaran wataknya sesuai. Malah, saya juga akan berbincang dengan pengarah untuk sesuatu babak itu sebelum dibuat. Saya tak nak nanti boleh timbul kontroversi.

“Dalam hal ini (babak), sebagai sesama pelakon dan pengarah memang perlu berbincang. Mana yang boleh dan okey, kita buat. Namun, sebaliknya itu kenalah kreatif. Apapun, saya kalau boleh tak mahu terus dipalit kontroversi dengan mudah,” katanya.

Difahamkan, pada Ramadan ini Nina akan muncul dengan drama Antara Ikhlas dan Kaca yang ditayangkan Awesome TV.


“Orang Komen Kata Suara Saya Sedap” – Safiey Ilias

Pasti ramai tahu baru-baru ini, usahawan kosmetik Datuk Seri Vida muncul dengan lagu terbaru berjudul Ku Ikhlaskan mendapat kritikan dan kecaman ramai.

Tidak kurang juga, ramai membandingkan nyanyian Vida dengan usahawan Safiey Ilias yang dianggap jauh lebih baik dalam lagi Syinta Gila dan Apa Salah Syinta.

BACA: Jual Semua Aset, Safiey Ilias Nak Pindah & Mulakan Hidup Baru Di Thailand?

Menurut Syafie, dia mengikuti kelas Cikgu Shafi yang juga merupakan guru vokal program Akademi Fantasia dan Big Stage 2022.

“Netizen pernah tanya Cikgu Shafi apabila Iqbal Zulkifly menjadi peserta program itu. Saya ada baca komen yang mana agak terkejut apabila nama saya di ‘tag’ oleh warganet di ruangan komen di Facebook, Instagram dan YouTube.

“Nak ketawa pun ada juga. Sebab mereka komen suara saya sedap dalam lagu Syinta Gila hasil tunjuk ajar Cikgu Shafi.

“Kalau nak tahu, saya ikut hampir lapan sesi sebagai persediaan sebelum merakamkan lagu itu. Tak bolehlah setakat berlatih satu atau dua sesi dan terus nak bertanding dalam program nyanyian hebat,” katanya.

Dalam pada itu, Safiey berkata tidak adil jika ada yang mahu membuat perbandingan vokal antara dirinya dengan Vida atau Iqbal kerana genre lagu yang dinyanyikan mereka juga berbeza.

“Kami bukan penyanyi, tapi kami cuba untuk menyanyi. Jika ada banyak kekurangan adalah wajar. Cuma, apa boleh dibuat adalah belajar, cari inisiatif dan jangan sekerat jalan. Kalau boleh janganlah bandingkan kami. Lagipun, lagu kami genre berbeza.

“InsyaAllah, saya pun ada perancangan nak teruskan belajar kelas vokal dengan Cikgu Shafi. Bagi saya, ia satu terapi dan dapat menghilangkan rasa tekanan. Saya seronok. Cikgu Shafi pun banyak membantu,” katanya.


“Saya Tak Perlu Menjerit Nyanyi Lagu Aina” – Siti Nurhaliza

Sejak Ahad lalu, persembahan duet Datuk Seri Siti Nurhaliza dan Aina Abdul di pentas akhir Big Stage 2022 menjadi perhatian ramai sehingga tular di media sosial.

Ramai yang memuji vokal kedua penyanyi itu, namun ada juga yang membandingkan kualiti nyanyian Siti dan Aina.

Memetik mStar Online, bagaimanapun Siti berkata dia menyanyikan lagu Semalam dengan cara dan kemampuannya sendiri serta tidak perlu menjerit. Siti berkata dia turut meminta lagu tersebut digubah semula mengikut kesesuaian vokalnya

“Semestinya suara dia tinggi dan saya tak perlu pergi ke arah itu, tak perlu menjerit. Saya lebih kepada menyanyi dengan cara yang relaks dan semampunya serta sedap didengar,” katanya.

“Saya rearrange balik susunan lagu itu mengikut kesesuaian dan kemampuan saya. Aina juga sampaikan lagi saya dengan sangat bagus, waktu saya pilih lagu ni saya tahu dia boleh bawa dengan baik. Kalau peminat suka, semestinya saya pun gembira,” katanya.

Sementara itu, Siti turut menyuarakan pendapatnya bahawa industri muzik memerlukan pelapis yang berbakat besar seperti Aina.

Mengagumi bakat penyanyi lagu Sepi itu, Siti berkata dia tidak melepaskan peluang untuk mendapatkan khidmat Aina menggubah lagu baharu.

“Dia seorang penyanyi yang pandai bermain muzik, jadi Aina boleh menghasilkan sebuah lagu yang sangat bagus,” katanya.

Ahad lalu, Siti membawakan lagu Semalam manakala Aina pula menyanyikan lagu hit penyanyi nombor satu itu iaitu Purnama Merindu.


Natasha Hudson Nikah Dengan Teman Lama, Tak Minta Wang Hantaran

Ahad lalu, pelakon Natasha Hudson selamat diijabkabulkan dengan jejaka pilihan hati Muhammad Harits Jasmin atau lebih dikenali sebagai Jay Jasmin di Masjid Al Umm, Bandar Baru Bangi, Bangi.

Majlis pernikahan pasnagan itu dihadiri 10 ahli keluarga terdekat. Pada majlis itu, Natasha menerima mas kahwin RM300 dan bertukar dulang hantaran.

Menurut Natasha, dia tidak meminta wang hantaran dan memutuskan untuk mempercepatkan perkara yang baik apatah lagi mereka merupakan kenalan lama.

“Jay kenalan lama saya. Kami tidak mahu bercinta lama. Keluarga pun sudah saling mengenali. Kami putuskan untuk mempercepatkan perkara baik ini.

“Satu perkara, biarpun saya pernah melalui fasa hidup berumah tangga, Jay sangat memahami. Saya juga tidak mahu berada dalam kehidupan silam. Semoga ikatan ini menuju kepada pengakhiran yang baik… Insya-Allah,” katanya.

Dalam pada itu, Natasha berkata dia akan pulang ke Langkawi minggu hadapan dan menetap terus di sana bersama suami. Ujarnya, anak-anaknya tidak akan ikut bersama kerana bersekolah di Kuala Lumpur.

“Akhir tahun lalu, saya pergi ke Langkawi bagi menguruskan pembukaan pusat memanah. Suami pula mengendalikan perniagaan luncur ombak di pulau peranginan itu.

“Akhirnya, kami jadi rakan perniagaan demi menjadikan pulau pelancongan di Kedah itu sebagai tarikan. Sekarang, kami jadi teman sehidup semati pula.

“Insya-Allah, minggu depan, kami akan pulang ke Langkawi. Saya akan terus menetap di sana. Tetapi anak saya tidak ikut kerana bersekolah di Kuala Lumpur,” katanya.


Jadi Bapa & Ibu, Netizen Sebak Tengok Shuib Hantar Anak Ke Sekolah

Selepas pemergian isteri tercinta, Allahyarham Siti Sarah Raisuddin pada Ogos lalu, Shuib Sepahtu kini memegang tanggungjawab sebagai bapa dan juga ibu buat keempat-empat anaknya.

Pagi tadi perkongsian Shuib menjadi perhatian ramai apabila berkongsikan video menghantar anak-anaknya ke sekolah pada hari pertama.

BACA: Shuib Pening Nak Jawab Bila Anak Tanya Baby Datang Dari Mana

Menerusi video itu, Shuib menghantar anak perempuannya Dzahira Talita Zahra dan anak ketiganya, Ariq Matin. Shuib sempat memeluk anak-anaknya sebelum mereka masuk ke kelas.

Turut menarik perhatian kapsyen yang ditulis oleh Shuib pada perkongsian video itu yang membuatkan netizen tersentuh.

Diruangan komen, rata-rata netizen meluahkan rasa sebak serta mendoakan agar urusan Shuib dipermudahkan serta sentiasa kuat demi anak-anaknya.

Dalam pada itu, netizen turut mendoakan agar anak-anak Shuib dan arwah Sarah menjadi pelajar cemerlang dan akan berbakti kepada bapa mereka.


Mira Filzah Nak Bersalin Normal

Bakal bergelar ibu dan menimang cahaya mata sulung pada awal Mei, pelakon Mira Filzah berharap dapat bersalin secara normal.

Memetik Oh Bulan! Mira berkata dia sebolehnya mahu merasai sendiri pengalaman bersalin normal, namun akur jika terpaksa melalui proses pembedahan.

BACA: Mula Sakit Belakang & Kaki Bengkak, Mira Filzah Hitung Hari Bersalin

“Saya berhasrat melahirkan anak secara normal. Tetapi, iyalah, semuanya bergantung kepada keadaan. Kita tengok pilihan mana yang okay nanti.

“Jika diikutkan, saya akan lengkap trimester ketiga kehamilan pada pertengahan bulan depan. Namun, ikut jangkaan, saya akan bersalin pada awal Mei.

“Jadi, apa-apa pun, saya kena bersedia termasuk dalam aspek persiapan mental dan fizikal sepanjang fasa akhir kehamilan dan melahirkan anak,” katanya.

Dalam pada itu, Mira berkata dia dan suami akan berkongsikan jantina dan nama anak selepas bersalin. Ujarnya lagi, dia juga tidak mengadakan majlis baby shower.

“Cuma belum diputuskan nama yang akan dipilih. Insya-Allah, nama dan jantina anak akan dimaklumkan selepas saya bersalin.

“Majlis mengalu-alukan kehadirannya seperti ‘baby shower’ pun tidak dibuat secara khusus. Lebih kepada sesi makan dan santai bersama kawan-kawan dan keluarga,” katanya.

Mira dan Emir mendirikan rumah tangga pada 3 September tahun lalu di Pusat Konvensyen Sime Darby di Bukit Kiara, Kuala Lumpur.


Iqbal Dituduh Calit Minyak Dagu Pada DSV

Sejak semalam tular video di media sosial memaparkan usahawan sensasi, Iqbal Zulkefli dilihat mendekati Datuk Seri Vida ketika konsert akhir Big Stage pada Ahad lalu.

Menerusi video berkenaan, Vida dilihat tidak selesa apabila Iqbal menghampirinya. Malah, ada netizen mendakwa Iqbal cuba mencalit minyak pengasih pada Vida.

BACA: DSV Malas Layan Iqbal, Sibuk Menyelit Tumpang Glamor Bila Dah Sendu

Memuat naik video di Insta Story menjawab tuduhan tersebut, Iqbal menyifatkan ianya perkara lucu serta sebagai satu fitnah.

Reply to @residentumbrella NAH TAKDE ABG BAJU HITAM. MOTIF KAU NAK PEGANG? ?

“Kecoh fitnah saya letak minyak mayat pada DSV. Rasa nak marah tapi kena sabar. Saya rasa lucu apabila orang kata saya letak minyak perahan daripada mayat.

“Letak minyak dagu dekat DSV. Orang-orang macam ni mungkin rasa bangga apabila ia viral, bangga fitnah orang. Dan keturusan saya tak ada main benda itu. Tapi tak apa, saya tak kisah pun, teruskanlah saya tak simpan dalam hati pun,” katanya.

Menjelaskan mengenai pertempuan itu, Iqbal berkata dia sebenarnya mahu bergambar dengan Vida serta mahu menunjukkan cincin pemberian bekas kekasihnya itu namun permintaannya itu ditolak.

Sementara itu, Iqbal turut memuat naik komen mengatakan dia mengejar Vida ketika bekas kekasihnya itu mahu pulang.

Iqbal berkata dia sanggup menebalkan muka utnuk mengejar Vida kerana ingin meleraikan kemelut antara mereka, namun bukan mahu kerana mengejar populariti seperti yang didakwa.

“Ini kenyataan daripada PA DSV. Tak mengapalah saya tebalkan muka untuk kejar beliau. Tidak mengapa kalau benar DSV lari daripada saya.

“Tak mengapa orang tertawakan saya. Saya cuma mahu leraikan krisis. Apakah kerana saya sendu? Tidak sama sekali. Hakikatnya setiap hari saya terlibat dengan empat program TV. Drama pun dapat tiga tawaran sekarang,” katanya.


Raikan Ulangtahun Ke-10 Epik Lazada Dengan Tawaran Menarik

Biasanya kita dengar tawaran menarik atau jualan khas ini hanya berlangsung untuk masa tertentu sahaja namun untuk meraikan ulangtahun ke-10 Lazada di Malaysia, Lazada bakal menawarkan pelbagai tawaran yang tidak boleh dilepaskan.

Melalui fungsi terbaru Time Machine di aplikasi Lazada, anda boleh menelusuri perjalanan dan detik-detik manis anda sepanjang 10 tahun bersama Lazada. Anda juga boleh menentukan mana satu daripada sembilan profil pembeli unik yang sepadan dengan gaya pembelian anda.

Kami mencuba fungsi Time Machine ini dah semestinya kami seorang Fashionista kerana suka membeli-belah dalam kategori fesyen terkini.

Seterusnya anda boleh berkongsi profil #MyLazadaTimeMachine di saluran media sosial masing-masing, sebagai sebahagian daripada sambutan Ulang Tahun Ke-10 Epik Lazada.

Lazada turut mengajak anda untuk mengembara ke Lazada City, di mana duta-duta jenama Lazada membawa tetamu menyelami dunia keajaiban runcit futuristik yang serba menarik untuk bertemu Lazzie, maskot Lazada kesayangan ramai, dan juga seorang tetamu istimewa yang tidak diduga. Siapa? Perlu tengok filem singkat sehingga habis.

Semua orang akan berkumpul mengelilingi kek ulang tahun gergasi di tengah-tengah bandar raya tersebut untuk menyambut ulang tahun Epik yang Ke-10 Lazada.

Sempena meraikan 10 tahun ulangtahun Lazada, Lazada menghimpunkan komuniti penjual, jenama, pelanggan, kakitangan dan logistik eCommerce untuk meraikan ekosistem sedekad yang dibina oleh Lazada sejak 2021 melalui cabaran TikTok – #10YearGlowUp Challenge.

Anda boleh mengambil bahagian dalam cabaran dengan mengubah gaya hidup anda yang dinaik taraf sejak membeli-belah dalam talian dengan Lazada seperti pakaian dan peningkatan bilik atau bahkan detik Lazada mereka seperti hasil Time Machine.

Jenama dan penjual juga boleh mengambil bahagian dengan mempamerkan cara Lazada telah meningkatkan kehidupan mereka iaitu perniagaan atau pertumbuhan jenama dalam talian.

Anda boleh memuat naik video di TikTok dengan muzik latar belakang “Skip To The Good Part” dengan hashtag #10YearGlowUp dan #MYEPICLazadaBday.

1,000 penyertaan pertama layak mendapat baucar RM10 untuk digunakan semasa Lazada EPIC 10th Birthday Sale.

Pelbagai ganjaran Lazada Bonus dan Penghantaran Percuma yang disediakan di platform ini harus dimanfaatkan oleh anda semua pemburu tawaran hebat di luar sana!

Para pelanggan juga boleh mendapatkan diskaun Lazada Bonus bernilai sehingga RM400, yang memberi potongan sebanyak RM10 bagi setiap RM100 yang dibelanjakan oleh pelanggan dari 27 hingga 29 Mac dan boleh digunakan bersama baucar dan tawaran lain.

Para peminat jenama terkenal boleh merebut tawaran terbaik tahun ini pada harga terendah daripada jenama-jenama kegemaran mereka seperti PUMA, Estée Lauder Companies, Philips, dan banyak lagi, yang hanya ditawarkan untuk dua jam pertama sempena Jualan Ulang Tahun Ke-10 Epik Lazada.

Epik Electronic Giveaway bernilai lebih daripada RM20,000 untuk dimenangi dan bakal berakhir pada 29 Mac ini. Anda hanya perlu membelanjakan RM50 sebelum akhir 29 Mac untuk berpeluang menjadi pemenang bertuah!

Sempena ulang tahun ke-10 kali ini juga, Lazada memberikan tawaran menarik pada harga rendah untuk semua para pelanggan menerusi Super Flash Sale dan juga Crazy Flash Sale sepanjang masa, dengan tawaran EPIK serendah RM0.10. Para pembeli boleh menantikan jualan murah bagi pelbagai barangan yang menjadi idaman ramai di media sosial yang ditawarkan pada harga paling rendah.

Untuk meraikan ulang tahun ini juga, korang boleh saksikan iklan Lazada dalam bentuk 3D DOOH Billboard yang berhadapan persimpangan KLCC!

Tunggu apa lagi? Jika anda masih mencari tawaran menarik yang tidak boleh dilepaskan, Jualan Ulang Tahun Ke-10 Epik Lazada menjanjikan pelbagai tawaran penjimatan yang tidak masuk akal tetapi benar. Ayuh!


Gadis Menggigil Dapat Tanggalkan Rantai Dari Leher MK K-Clique

Baru-baru ini, tular perkongsian di TikTok oleh seorang gadis yang tidak menyangka apabila penyanyi rap MK K-Clique meminta bantuan untuk membuka rantai yang dipakainya. Difahamkan, penyanyi rap itu berada di acara Absolut Food Festival 2022 di Bukit Jalil, Kuala Lumpur.

Menerusi video itu memaparkan penyanyi berusia 26 tahun itu menghampiri gadis berkenaan serta memintanya untuk menanggalkan rantai berwarna silver.

? original sound – Salma Sakinah Suhaili – Salma Sakinah Suhaili

Gadis tersebut menggigil apabila diminta untuk berbuat demikian. Malah lebih membuatkan pengunjung di lokasi itu bersorak apabila MK memberikan rantai tersebut kepada gadis berkenaan.

Video tersebut mendapat pelbagai reaksi daripada netizen dimana ada yang mengaitkan situasi berkenaan dengan konsert penyanyi antarabangsa, Justin Bieber yang akan berlangsung Oktober nanti.

Tidak kurang juga ada menegur adab pergaulan antara lelaki dan perempuan. Malah, ada yang mempersoalkan tiada ke ustaz atau ustazah memberikan teguran seperti isu Justin Bieber seperti sebelum ini.


Intan Najuwa Tak Kisah Tentang Harta Benda, Hanya Mahu Cinta Sejati

Setiap wanita pasti impikan cinta daripada seorang lelaki termasuklah pelakon Intan Najuwa yang mahukan pasangan yang menerima diri seadanya.

Menurut Intan, dia mahukan pasangannya itu menerima dirinya yang sebenar bukan kerana sebagai selebriti yang dikenali ramai.

“Perkara paling penting ialah tidak meletakkan jangkaan terhadap pasangan. Jangkaan hanyalah satu syarat untuk mencintai seseorang.

“Cinta sebenar tiada syarat. Saya hanya inginkan seseorang lelaki yang menerima dan melihat diri sebenar di sebalik kemasyhuran yang dimiliki,” katanya.

Dalam pada itu, pelakon berusia 25 tahun itu berkata dia tidak kisah tentang harta benda serta tidak meletakkan sebarang syarat dalam setiap hubungannya.

“Sejujurnya, saya juga tidak kisah tentang material (harta benda). Cinta sejati susah untuk diraih, kita cuma boleh berharap untuk menemuinya sekali dalam hidup atau mungkin tidak akan dapat,” katanya.

Perkara itu dikongsi selepas Intan Najuwa diajukan soalan oleh pengikut Instagramnya mengenai sasarannya dalam sebuah hubungan cinta.


Mawi Dedah Dicium Peminat Wanita, Tak Henti Cakap I Love You

Sebut sahaja nama Mawi atau nama sebenarnya Asmawi Ani, pasti ramai masih ingat lagi dengan fenomena Tsumawi yang pernah tercetus suatu masa dahulu menerusi program realiti Akademi Fantasia.

Menurut Mawi, antara momen tidak dapat dilupakan ketika itu dimana dia pernah dicium oleh seorang wanita ketika mengadakan persembahan di Johor Bahru.

Mengakui terkejut dengan situasi berkenaan, Mawi berkata pengalaman itu mengajarnya untuk mengenal dunia seni.

“Ketika saya buat show dekat JB, ada seorang makcik berbangsa India terlepas masuk ke kawasan pengawal.

“Dia datang depan saya, tarik kepala saya dan cium beberapa kali di bahagian dahi. Tak henti dia cakap ‘I love you Mawi’. Memang saya tergamam,” katanya

Difahamkan, kejadian itu diceritakan Mawi menerusi buku autobiografi berjudul Mawi Dalam Lautan Manusia hasil tulisannya sendiri.

Dalam pada itu, Mawi berkata perkongsian autobiografinya itu juga boleh dijadikan panduan serta persediaan untuk mereka yang ingin menjadi selebriti.

“Buku ini mengambil masa setahun untuk disiapkan. Saya yang tulis sendiri sebab merasakan perlu kongsi pengalaman itu. Sesiapa yang mahu jadi selebriti… ia boleh dijadikan sebagai persediaan.

“Ia mengisahkan tentang pengalaman saya menjadi selebriti selepas bergelar juara AF. Bagi saya, pengalaman ini perlu dikongsikan sebelum saya tiada,” katanya.


Tiada Aksi Lucah, Chubb-E Tak Sentuh Wanita Separuh Bogel Dalam MV

Sejak semalam tular di media sosial gambar penyanyi dan pelakon Chubb-E bersama seorang wanita seksi. Difahamkan, gambar itu merupakan sedutan daripada muzik video terbarunya berjudul Rambang.

Memetik mStar Online, bagaimanapun, Chubb-E atau nama sebenarnya Muhammad Sharul Ashlyn AG Ashrul Affandy berkata MV berkenaan tidak mempunyai adegan melampau.

BACA: Disamakan Dengan Tukang Cuci, Chubb-E Tak Ambil Hati Makian Diva AA

“Saya tahu orang akan bercakap perkara sama seperti yang terjadi kepada Zul Ariffin sebelum ini. Dalam MV itu tiada adegan keterlaluan, malah saya juga tak bersentuhan dengan model wanita itu. Paparan yang menunjukkan aksi menari wanita itu hanya beberapa saat sahaja,” katanya.

Tular dua keping gambar sedutan daripada MV itu memaparkan seorang wanita duduk di samping penyanyi itu hanya memakai jaket menutupi lengang dan bahagian belakang badannya.

Lebih menimbulkan kemarahan ramai, bahagian depan termasuk payu dara model itu dibiarkan terdedah namun imejnya dikaburkan.

Dalam pada itu, Chubb-E berkata foto tersebut bukan gimik untuk melancarkan single terbarunya. Malah, dia juga tidak tahu menahu bagaimana foto itu boleh tersebar.

“Saya sendiri tak tahu bagaimana gambar tersebut tersebar. Tak sangka ia menjadi satu kontroversi sebelum lagu dilancarkan.

“Saya bersama pihak pengurusan semestinya sudah merancang gimik tersendiri, namun kami akan buat selepas lancarkan lagu ini nanti. Tiada pun niat saya untuk sengaja cipta kontroversi sebegini demi meraih perhatian ramai,” katanya.

Menurut Chubb-E lagi, dia berharap isu berkenaan tidak perlu diperbesarkan sebaliknya berharap peminat dapat melihat konsep yang mahu dia sampaikan.

“Banyak lagi adegan panas yang ditayangkan dalam drama sebelum ini, jadi tak perlulah hal ini diperbesarkan,” katanya.